MINISTAR LONČAR PRIMIO KINESKU VAKCINU: Primer za sve građane Srbije, imunizovan i dr Gojković (VIDEO) | Novosti.RS\nVakcinu je nakon ministra primio i pokrajinski sekretar za zdravstvo dr Zoran Gojković.\n- Pokrajinski sekretar i ja smo danas primili kineske vakcine od "Sinofarma". To je treća vakcina koja je stigla u Srbiju. Apelujem na građane Srbije da je ovo jedina šansa da pobedimo epidemiju. Jedini način da ne prenesemo nekome drugom zarazu je upravo vakcinacija - rekao je ministar Lončar.\nMinistar je rekao da je naš cilj da u Srbiji ponovo sve bude kao pre epidemije, i istakao je da su kineske vakcine izuzetno bezbedne i efikasne.\n- Nije bilo lako nabaviti ovolike doze vakcina, znate i sami da je Srbija jedina u regionu koja ne samo da ima vakcine, nego ima tri vrste pa građani mogu da biraju. Pozivam sve građane da se vakcinišu i da krenemo dalje - rekao je ministar.\nOn je potom rekao da se oseća odlično i da ga nije bolelo nimalo, a potom je rekao da se gotovo 400.000 ljudi prijavilo na sajtu E uprave za vakcinaciju.\nMinistar Lončar je rekao da će ova vakcina verovatno u narednim godinama postati sezonska vakcina, kao cepivo protiv gripa.\n- Takođe smo pričali i o novom soju korona virusa, koji se već pojavio u Mađarskoj, i to je zabrinjavajuće. Nije realno da sprečimo njegov ulazak, ali je bolje da dočekamo sve što spremniji. Krizni štab će raspravljati o tome - rekao je Lončar.\nPodsećamo, danas je počela masovna imunizacija u našoj zemlji, a predsednik je jutros na sednici Operativnog tima za vakcinaciju rekao da je upravo danas ključan dan za budućnost Srbije.\nvakcina virus korona Zlatibor Lončar vakcinacija korona virus


Igita činio čuda, Kazahstan u polufinalu - Soskanal\n» Igita činio čuda, Kazahstan u polufinalu\nObjavio Bojan Đokić 05/02/2018 - 20:07\nFutsal reprezentacija Srbije nije uspela da se plasira u polufinale Evropskog prvenstva pošto je poražena od Kazahstana sa 3:1\nSrbija je gubila sa 2:0, u završnici stigla do gola, zatim i prilike da dođe do izjednačenja, ali nerealizovane šanse su kaznili Kazahstanci i obezbedili plasman u polufinale.\nU otvorenoj utakmici, sa šansama na obe strane, Kazahstanci stižu do vođstva u 7. minutu.\nNakon greške Perića, lopta je stigla do Žamanpulova, koji je neometan sa nekoliko metara poslao loptu u mrežu.\nPerić je imao nekoliko minuta kasnije priliku da se iskupi, ali je Igita sjajnom intervencijom sprečio izjednačenje. Istakao se i Aksentijević u poslednjem minutu prvog poluvremena sprečio Daglasa da u kontri postigne drugi gol.\nNaturalizovani Brazilac na golu Kazahstana Igita bio je zaslužan što Srbija nije stigla do izjednačenja u drugom poluvremenu, a u jeku napada ’’orlova’’, sevnula je kontra Kazahstanaca i Tajnan je udvostručio prednost.\nNisu promenu rezultata doneli ni naredni napadi našeg tima, ali je Goran Ivančić potom rešio da rizikuje, uvede igrača umesto golmana i Rajčević je u 36. minutu golom doneo nadu Srbiji da može do polufinala.\nUzbuđenja nije nedostajalo u samoj završnici, dve sjajne intervencije Igite ponovo su ostavile u neverici navijače Srbije, a u poslednjem minutu Daglas je iz kontranapada poslao loptu u praznu mrežu, pa je Kazahstan (ne)zasluženo visokim rezultatom izborio plasman među četiri najbolje ekipe u Sloveniji.\nKazahstan će u četvrtak u polufinalu igrati protiv pobednika duela Španije i Ukrajine.


Za likvidaciju Bojana Mirkovića optuženi Lazar Tejić, Bojan Kovačević, Ivan Nikčević, Dušan Kožuh i Filip Ivanović\nU Višem sudu u Beogradu danas bi trebalo da počne suđenje petorici okrivljenih za ubistvo Bojana Mirkovića 12. novembra 2020. godine u garaži zgrade u novobeogradskom naselju Belvil.\nOptuženi su Lazar Tejić, Bojan Kovačević, Ivan Nikčević, Dušan Kožuh i Filip Ivanović. Oni se terete za krivično delo teškog ubistva u saizvršilaštvu. Za to delo zaprećena je kazna od najmanje 10 godina zatvora, dok je najveća kazna koju im sud može izreći doživotna robija.\nTejić, koji se tereti da je neposredni počinilac zločina, optužen je i za nedozvoljeno držanje oružja. Svi optuženi uhapšeni su desetak dana posle zločina i i dalje su u pritvoru.\nMafijaško ubistvo u "Belvilu": U istrazi saslušan 21 svedok, sledi rekonstrukcija zločina\nUbicu iz Belvila spaslo hapšenje: Nalogodavci planirali da i njega likvidiraju?\nOd žurke do plakanja\nLazar Tejić, kako su pisali mediji, neposredno posle ubistva Mirkovića otišao je na privatnu žurku. Zanimljivo je da danima posle hapšenja i privođenja u Centralni zatvor u Beogradu nije prestajao da plače..\nI optuženi na meti\nUbijeni Mirković dovodio se u vezu sa "škaljarskim klanom", ali i ubijenim Aleksandrom Šarcem, koji bio član međunarodne pljaškaške bande "Pink panteri". Navodno je Mirković zajedno sa njim nabavljao vozila za likvidacije i bavio se logistikom u vezi sa ubistvima koja su organizovali ubijeni Damir Hadžić i nestali Lazar Vukićević.\nubistvo suđenje Belvil "škaljarac"


SU: POZIV ZA RADIONICU "POZORIŠTE KAPITALISTIČKE SUROVOSTI" - Magločistač\nPočetna Aktuelno SU: POZIV ZA RADIONICU „POZORIŠTE KAPITALISTIČKE SUROVOSTI“\nU Omladinskom sklubu „Skladište“ Fondacije „Danilo Kiš“ u Subotici, u okviru projekta „Radna soba“, u periodu od 9. do 13. novembra održaće se radionica „Pozorište kapitalističke surovosti“ mladog reditelja iz Beograda Uroša Jovanovića. Poziv za učešće otvoren je do 6. novembra.\nRadionica će obrađivati projekat „Sedam kapija Tebe“. Čuvena postavka priče Euđenija Barbe nastala prema Borhesovoj priči „Mrtvac“ služiće kao metod za stvaranje ličnih priča o izdaji. Proces podrazumeva 5 dana intenzivnog rada po 5 sati i 12 minuta nakon čega se izvodi predstava.\nJavno izvođenje predstave održaće se 13. novembra 2015. godine u 19.30 časova u prostorijama Omladinskog kluba „Skladište“ Fondacije „Danilo Kiš“, Park Ferenca Rajhla 12a, Subotica.


Besplatna letnja škola košarke za dečicu u Pirotu (VIDEO) - Sportske vesti\n09 Jul, 2017 by Dragan Panajotović\nSportski centar Pirot i ovog leta misli na najmlađe stanovnike svog grada. Kako bi mališani kvalitetno provodili vreme raspusta, organizovana je Letnja škola sportova. Košarkaški klub Pirot je još jednom potvrdio da je jedan od najagilnijih kolektiva u ovom gradu i priključio se ovoj akciji organizujući Letnju školu košarke.\nCilj ljudi iz košarkaškog kluba je da kroz igru približi ovu prelepu igru najmlađima, ali ih istovremeno i nauči nekim osnovnim elementima igre koje će im biti od koristi ukoliko se opredele za ovaj sport i koje će unaprediti njihove košarkaške veštine.\nKada god uslovi dozvoljavaju treninzi će biti održavani na prelepom otvorenom terenu Omladinskog stadiona, dok će u slučaju kiše bite pomereni u salu Pedagoške škole. Mališani, od kojih veliki broj njih već trenira košarku, uživaju u prilici koju su dobili i zadovoljni su aktivnostima koje su im na raspolaganju.\nLetnja škola košarke počela je šestog, a završiće se 27. jula. Plan je da njeni polaznici budu mališani rođeni od 2006 do 2010. godine, ali ukoliko bude i starijih formiraće se nova grupa. Treninzi sa stručno osposobljenim licima su potpuno besplatni i odlična su prilika za decu da se okušaju u jednom od najpopularnijih sportova u našoj zemlji.


Njen otac je pobedio koronavirus nakon 23 dana kome || LepotaiZdravlje\nOna je želela da svoju porodičnu priču podeli sa svima\nPandemija koronavirusa donela je sa sobom bezbroj tragičnih priča, ali – i onih lepih, emotivnih, ljubavnih, ali i porodičnih, koje su nam dale nadu u bolje sutra. Jedna od takvih, koja je u početku doduše imala naznake tužnog kraja, pojavila se na internetu zahvaljujući devojci iz Nju Džerzija (SAD), koja je time želela da da nadu svima koji su oboleli ili imaju nekog ko se bori s COVID-19. (Pročitaj: Počinje testiranje vakcine protiv COVID-19 na ljudima, šta to tačno znači?)\nAmerikanka Kristin Dijas izolaciju usled pandemije koronavirusa rešila je da provede s porodicom u Nju Džerziju. Ona tada nije ni pomišljala da će njen otac, pedesetčetvorogodišnji Hesus, koji je inače redovno trenirao i koji nije imao nikakve zdravstvene probleme, oboleti. (Pročitaj: Da li je bezbedno ići kod lekara za vreme pandemije? (video))\nKako je Kristin otac pobedio koronavirus\nHesusu je 23. marta saopšteno da je pozitivan na COVID-19, a čim je došao u bolnicu stavljen je u medicinski indukovanu komu. Nedeljama porodica nije mogla da vidi Hesusa, to su činili samo preko video-poziva, i to zahvaljujući ljubaznim medicinskim sestrama koje su im izlazile u susret. (Pročitaj: Šta je endemski virus? VHO upozorava da COVID-19 neće nestati)\nMeđutim, nakon 23 dana kome, Hesus je konačno počeo da diše normalno i ubrzo su ga pustili kući. Pobedio je koronavirus.\nOvu veoma emotivnu priču o virusu u svojoj porodici, koja je brzinom svetlosti postala viralna, Kristin je podelila na TikTok-u. (Pročitaj: Lamina antitela mogu pomoći naučnicima da pronađu lek za koronu?)


Koliko upotreba digitalnih servisa u turizmu ugrožava rad agencija? - TU Magazin\nKoliko upotreba digitalnih servisa u turizmu ugrožava rad agencija?\nBy redakcija on\t Apr 2, 2018 SAVETI, TURIZAM, ZANIMLJIVOSTI\nPlaniranje putovanja je poslednjih godina postalo znatno lakše i jednostavnije, razvoj digitalnih servisa i online turističkih platformi putnicima nude gotovo rešenje svakog problema ili nedoumice. Ovakvi servisi su izuzetno korisni i sve popularniji, sada se u par koraka može rezervisati smeštaj i prevoz, proveriti o kakvoj se destinaciji radi, koje su sve to usluge koje mogu da se očekuju i slično. Internet stranice su danas gotovo u potpunosti zamenile turističke agencije, a očekuje se da će uskoro pružati usluge i organizovanja dodatnih sadržaja i aktivnosti.\nPrema istraživanju koje je predstavljeno na konferenciji Hotel Summit u Beogradu, skoro 70% ljudi danas koristi internet pri rezervaciji svojih putovanja. Istraživanje je sprovedeno u Evropi, u različitim zemljama, a kada je naša zemlja u pitanju, gotovo da nema pouzdanih podataka o tome koliko naši turisti koriste online rezervacije, ali su primetili značajan porast aktivnosti preko svih turističkih portala i stranica.\nNa ovaj način, korišćenjem usluga rezervacija preko interneta se promovišu i sami hoteli, njihova prisutnost i dostupnost je sada mnogo veća, a istovremeno preko njih i dolaze i strani i domaći turisti u Srbiju. Preko Booking-a, jednog od najpoznatijeg servisa, od svih individualnih aranžmana, u Srbiju dolazi oko 15% gostiju, i to najviše iz Slovenije, Rusije, Nemačke i Italije.\nBooking kompanija je jedna od prvih počela digitalizaciju u turizmu, i danas je vodeća u online organizaciji rezervacija. Podatak da se preko njih rezerviše vise od million i po noćenja dnevno, govori dovoljno sam za sebe. Preko Booking-a se danas može organizovati praktično sve, od smeštaja, prevoza, do izleta i ostalih aktivnosti.\nMeđutim, razvoj digitalnih turističkih platformi počinje da ostavlja posledice na rad tradicionalnih turističkih agencija. Kako se navodi iz Privredne komore Srbije, ovakav trend se uočio u padu interesovanja za aranžmanima koje nude agencije i njihovim uslugama, najviše za tržište Srbije i Evrope. Ovakav trend je već duže vreme prisutan u Evropi, gde je nedostatak potražnje za agencijama doveo do smanjenja agencijskih radnika, pa i samih turističkih agencija.\nRešenje ovog potencijalnog problema po agencije jeste da one uzmu aktivno učešće u online aktivnostima kao partneri, što su brojne agencije već i primenile. Njihova šansa se ogleda u organizovanju dalekih putovanja, studijskih tura ili putovanja koja uključuju boravak u vise zemalja, studentskih i grupnih putovanja.\nRazvoj digitalnih platformi ne mora biti nužno zlo, trendove nikad ne treba olako shvatati. Treba ih razumeti, uzeti ih za partnere, internet može biti izuzetno praktičan pomoćnik, i treba iskoristi sve potencijale koje nudi.


Prijem za goste iz Italije - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Prijem za goste iz Italije\nPrijem za goste iz Italije\npetak, 18 maj 2012 07:41\nKragujevac je potpuno spreman da ostvari saradnju u različitim oblastima sa regionom Abruco, rečeno je na prijemu koji je u Skupštini grada priređen za delegaciju iz ove italijanske pokrajine. Gosti iz Italije naglasili su da saradnju koju su već započeli u sektoru privrede, pre svega, automobilske industrije, žele da prošire i na druge oblasti, poput obrazovanja i naučno istraživačkog rada.\nGradonačelnik Kragujevca, Veroljub Stevanović i njegovi saradnici su u Skupštini grada priredili prijem za delegaciju iz italijanskog regiona Abruco.\nSaradnja Kragujevca i ovog regiona nagoveštena je još 2004. godine, prilikom posete naše delegacije gradu Akvila, upravnom sedištu regije Abruco.\nKako je gradonačelnik istakao, tada je Kragujevac bio u drugačijoj ekonomskoj situaciji, koja je izmenjena dolaskom Fijata i drugih investitora, što je otvorilo put za nove oblike saradnje sa regionom Abruco.\nPredstavnici regiona Abruco naglasili su da žele Srbiji i Kragujevcu da daju snažniji podstrek iz Evropske unije i da prošire saradnju sa privredom i pojedinačnim institucijama, na čitav grad.\nPrijemu su prisustvovali i predstavnici Grupe „Zastava vozila“, koji smatraju da se kroz saradnju sa regionom Abruco otvara mogućnost za upošljavanje ostalih preduzeća ove grupacije.\nOvo bi trebalo delom da bude ostvareno i kroz osnivanje Centra za istraživanje u oblasti automobilske indutrije u Abrucu, čime bi bila pojačana saradnja sa Gradom u oblasti naučnog rada.


Guverner Narodne banke Srbije Jorgovanka Tabaković izjavila je danas da ne očekuje da će snižavanje kreditnog rejtinga zemlje imati negativne posledice po srpsku ekonomiju, kao i da to govori da dobre odluke koje je vlada donela u oblasti fiskalne konsolidacije još nisu dale efekte.\n"Živimo u vreme kada se snižavaju kreditni rejtinzi mnogo jačim ekonomijama, tako da sam uverena da ovo neće dovesti do negativnih kolebanja i kretanja na našem finasijskom tržištu, kao i da neće mnogo uticati na one zemlje koje su već nameravale da ulože ovde", rekla je Tabaković Tanjugu.\nTabaković veruje da će Srbija zaključiti aranžman iz predostrožnosti sa MMF-om, "što bi trebalo da doprinese, ne samo anuliranju snižavanja kreditnog rejtinga, nego bi trebalo i da oslobodi investitore eventualnog straha od rizika za ulaganje na ovim prostorima".\nPrema njenim rečima, aranžman sa MMF-om je od izuzetnog značaja za Srbiju, ne zbog novca, jer nam on nije potreban imajući u vidu da su devizne rezerve dostigle najviši nivo od 11,2 milijarde evra.\n"Aranžman iz predostrožnosti sa MMF-om značio bi dodatnu potvrdu kredibiliteta ekonomske politike, potvrdu da Srbija sada sprovodi reforme za koje se bezrezervno opredelila i da je ekonomija na sigurnom putu ekonomskog oporavka i održivog razvoja"\n"To će pozitivno uticati na percepciju Srbije od strane investitora, koji nam jesu potrebni i sada i u budućnosti", naglasila je Tabaković.\nPritisci na slabljenje dinara kratkoročni\nJorgovanka Tabaković je izjavila da su pritisci na slabljenje dinara prethodnih dana kratkoročni i da nisu bili neočekivani.\nTo je, pre svega, posledica najave američkog FED-a da će "zatezati" svoju monetarnu politiku, što se na globalnom finasijskom tržištu odrazilo gotovo momentalnim slabljenjem pojedinih valuta, istakla je Tabaković u intervjuu Tanjugu.\n"Slabila je i mađarska forinta i turska lira, ali dinar nešto značajnije zato što se u Srbiji, na ovako plitkom finansijskom tržištu, svaki poremećaj mnogo jače oseti nego u razvijenijim ekonomijama", objasnila je ona.\n"NBS interveniše ne ciljajući ni jednu vrednost kursa, ali u cilju održavanja stabilnosti na finasijskom tržištu, kao i održavanju targetirane inflacije usidrene na srednji rok", naglasila je Tabaković.\nGovoreći o razlozima za rekordno nisku inflaciju na kraju 2013. godine, ona je navela da je to, pre svega, rezultat dobro odmerenih mera monetarne politike, a značajni faktori bili su i dobra poljoprivredna sezona, kao i povećana ekonomska aktivnost.\n"Izvoz je pomogao, ne samo da imamo bolje rezultate u platnobilansnoj poziciji, nego da imamo i stabilnost deviznog kursa, koji je jedan od značajnih činilaca koji se prenosi i na inflaciju", rekla je Tabaković.\nOna je naglasila da se "prečesto upotrebljava neistina" da je ovo, pre svega, "inflacija siromaštva" jer se, od nekoliko faktora koji su na nju uticali, kao presudni uzima niska kupovna moć građana.\nTabaković je navela da treba imati u vidu da je kupovna moć u prethodnoj, 2012. godini, bila veća za 240 dinara po građaninu, a inflacija je bila 12,2 podsto.\n"Za uspešnost monetarne politike od ključnog značaja je to što je NBS tačno utvrdila karakter inflatornih pritisaka i na njih reagovala dobro odmerenim podešavanjem referentne kamatne stope i doziranjem dinarske likvidnosti, a pravovremenim prisustvom na deviznom tržištu uspela je da obezbedi i stabilnost kursa", rekla je guverner.\nOna je istakla i da se čudi kad se pojedini stručnjaci zalažu za višu inflaciju kao stimulušuću za privrednu aktivnost.\n"Ako bi viša inflacija pozitvno delovala na ekonomsku aktivnost, onda bi Srbija već odavno bila među vodećim zemljama u Evropi. Pošto to nije slučaj, očigledno ta logika nije adekvatna".\n"Naprotiv, niska i stabilna inflacija stvara poslovni i investicioni ambijent koji može da "proizvede" održiv ekonomski rast i standard stanovništva", navela je Tabaković.\nGuverner je istakla i da ne očekuje da bi slabija poljoprivredna sezona u ovoj godini mogla da ugrozi držanje inflacije u ciljanim granicama od četiri plus-minus 1,5 odsto.\nTabaković je naglasila da je NBS oprezna u vođenju monetarne politike i da je zadržala referenrnu kamatnu stopu na 9,5 odsto, ne želeći da prelivanja sa međunarodnih finasijskih trzišta, odluke FED-a, najave smanjenja kreditnog rejtinga, priča o izborima ili bilo šta drugo ugrozi stabilnost na kojoj centralna banka radi.\n"Pošto jednom mesečno održavamo izvršne odbore, biće prilike da relaksiramo monetarnu politiku u trenutku kada nam to daju za pravo ili povećana privredna aktivnost, ili materijalizovani efekti fiskalne konsolidacije", istakla je ona.\n"Preko je potrebno da država svoje trošenje umeri što nije lako, jer je reč o nasleđenim obavezama, reč je o nasleđenim dugovima i bavljenjem posledicama. Ali posledice tog fiskalnog deficita se prelivaju na finasijsko tržište kao povećana likvidnost na koju Narodna banka ne može da utiče drugačije nego povlačeći taj višak dinara sa tržišta, a to košta", objasnila je Tabaković.


Ovaj cvet simbolizuje ljubav, a gde se posadi donosi bogatstvo! U indijskoj kulturi, kao i u zapadnim kulturama jasmin simboliše čistotu, ljubaznost, zahvalnost, ali se smatra i da privlači ljubav i bogatstvo. Esencijalno ulje jasmina se više od dve hiljade godina koristi u aromaterapiji i pripisuju mu se blagotvorna dejstva na živce, srce, krvni pritisak, disajne organe i imunitet. Zagovornici lečenja prirodom savetuju upotrebu ulja jasmina u otklanjanju stresa, anksioznosti, menstrualnih bolova i tegoba u menopauzi.\nNa Istoku se veruje da jasmin ima dejstvo kao afrodizijak. Eterično ulje jasmina sadrži više od sto različitih hemijskih sastojaka i poseduje brojna smirujuća i negujuća svojstva. Jedinjenja prisutna u ulju jasmina opuštaju mišiće i ublažavaju mnoge vrste bolova, posebno nakon treninga ili u slučaju uganuća. Ovo ulje jedno je od najdelotvornijih antidepresiva. Čak i brojni lekari klasične medicine preporučuju eterično ulje jasmina za ublažavanja stresa, depresije, nemira, nervoze, nesanice i sličnih poremećaja. Odlično je za podizanje niskog samopouzdanja i za jačanje pozitivne percepcije vlastitih mentalnih i fizičkih vrednosti. Prema nekim tvrdnjama, udisanje mirisa jasmina pozitivno deluje na jačanje i održavanje memorije.\nUpotreba eteričnog ulja jasmina u svrhu jačanja libida stara je nekoliko hiljada godina. U mnogim kulturama je na ceni kao snažan afrodizijak i odlična pomoć u podsticanju romantičnog raspoloženja, intimnosti i fizičke ljubavi. Upravo ove vrednosti prepoznate su u i u tradicionalnoj kineskoj medicini gde se eterično ulje jasmina već vekovima koristi kao prirodan afrodizijak. Eterično ulje jasmina je odlično sredstvo za negu kože.\nPosebno se preporučuje u nezi suve, nadražene i osetljive kože sklone osipu i upalama.


Baku: Oduvek smo želeli da Rusija i Turska imaju jednaku ulogu u Nagorno-karabaškom sukobu - Sputnjik Srbija\n19:45 10.11.2020 Preuzmite kraći link\n„Danas smo tokom razgovora moj dragi brat Redžep Tajip Erdogan i ja diskutovali i o zajedničkoj rusko-turskoj aktivnosti u centru za kontrolu režima prekida vatre. Smatram da je to veoma važan korak. To je novi format saradnje u regionu. Oduvek smo želeli da Turska i Rusija dobiju jednaku ulogu u jermensko-azerbejdžanskom Nagorno-karabaškom sukobu i danas smo to postigli“, rekao je Alijev.\nAlijev je dodao da će Baku u najskorije vreme razgovarati sa Moskvom i Ankarom o formiranju centra za kontrolu prekida vatre u Karabahu. On je dodao da postoji raspored povlačenja vojske Oružanih snaga Jermenije iz regiona, koji bi trebalo da se realizuje do kraja novembra.\nPrema saopštenju pres-službe Alijeva, predsednik je u Bakuu primio ministra spoljnih poslova, ministra odbrane i šefa obaveštajne službe Turske.\nPredsednik Turske Redžep Tajip Erdogan ranije je razgovarao telefonom sa ruskim predsednikom Vladimirom Putinom i najavio je učešće Turske u kontroli prekida vatre u Nagorno-Karabahu u okviru zajedničkog centra u Azerbejdžanu, saopštila je administracija turskog lidera.\nrat u nagorno karabahu, Nagorno Karabah, Ilham Alijev, Alijev


Canimpex - Prozvodnja i prodaja bukove rezane građe\nKompanija Canimpex osnovana je 1991 godine. Osnovna delatnost kompanije je proizvodnja i promet: Rezane građe, Elemenata, Parketa i Briketa za domaće i inostrane partnere u zemlji i širom Evrope.\nOd svog osnivanja Canimpex uspešno posluje svih ovih godina, raste i nastavlja da širi mrežu svojih klijenata. Naš proizvodni pogon smešten je u Malom Zorniku, a sedište kompanije nalazi se u Beogradu.\nProizvodnja i prerada drveta\nOsnovni Proizvodni pogon kompanije nalazi se u Malom Zvorniku i prostire na 1.8 ha zemljišta, a proizvodne hale pokrivaju 2000 m2 Godišnji prorez iznosi izmedju 7 i 10 hiljada m2. Pilana u svom sastavu poseduje stovarište trupaca i rezane gradje , kotlovnicu, dve sušare kapaciteta 150m3, parionicu, parketaru i briketarnicu.


10 miliona Samsung Galaxy S4 prodato u rekordnom vremenu – Personal magazin\nSamsung je juče objavio da je Galaxy S4 u rekordnom vremenu dostigao rezultat od 10 miliona prodatih primeraka. POGLEDAJTE TAKOĐE: Uporedni test kamera: Galaxy S4 i Galaxy Note Za manje od mesec dana od njegovog puštanja 27. aprila S4 je…\nSamsung je juče objavio da je Galaxy S4 u rekordnom vremenu dostigao rezultat od 10 miliona prodatih primeraka.\nPOGLEDAJTE TAKOĐE: Uporedni test kamera: Galaxy S4 i Galaxy Note\nSamsung Galaxy S4 probija rekorde\nZa manje od mesec dana od njegovog puštanja 27. aprila S4 je plasiran u 10 miliona primeraka. Korejski proizvođač je u saopštenju za medije naveo da je Galaxy S4 postavi onovi rekord za Samsung, generišući prodaju brže nego bilo koji njegov prethodnik.\nPOGLEDAJTE TAKOĐE: Samsung Galaxy S4 – Foto funkcije Drama Shot, Sound&Shot, Animated Shot u praksi\nPoređenja radi, njegovom prethodniku Galaxy S3 trebalo je 50 dana da dostigne prvih 10 miliona prodatih primeraka, dok je Galaxy S2 i Galaxy S modelu bilo potrebno 5 i 7 meseci za isti rezultat. izvor: AndroidRevija.com\n10 miliona Samsung Galaxy S4 prodato u rekordnom vremenu was last modified: May 23rd, 2013 by Redakcija\nGalaxy S4S4 prodajaSamsungSamsung Galaxy S4samsung galaxy s4 cena


Hag: Nova statusna konferencija u slučaju protiv Tačija i drugih održava se sutra - Kosovo Online\nHag: Nova statusna konferencija u slučaju protiv Tačija i drugih održava se sutra\n23. Mart 2021. • 20:41\nČetvrta statusna konferencija u procesu protiv Hašima Tačija i još trojice bivših političkih lidera OVK, optuženih za niz ratnih zločina na Kosovu, zakazana je za sutra u Specijalizovanim većima Kosova sa sedištem u Hagu.\nKonferencija, kojoj optuženi ne moraju da prisustvuju, biće održana pred sudijom za prethodni postupak, koji je pozvao odbranu i tužilaštvo da se, ako žele pisanim putem izjasne o toku obelodanjivanja dokaza, statusu istraga koje sprovode, i drugim pitanjima.\nU optužnici se navodi da su krivična dela koja im se stavljaju na teret izvršena u periodu najkasnije od marta 1998. do septembra 1999. na više mesta na Kosovu, kao i u severnoj Albaniji.\nHašim Tači Kadri Veselji Jakup Krasnići Redžep Seljimi Specijalni sud ratni zločini\nHag: Treća statusna konferencija u slučaju Gucatija i Haradinaja 30. marta\nSpecijalizovana veća najavila su da će treća statusna konferencija o napretku postupka protiv Hisnija Gucatija i Nasima Haradinaja biti održana 30. marta sa početkom u 15 časova, prenosi Koha.\nTačijeva odbrana pokušava da ospori rad Specijalnog suda i izveštaj Martija


Blic\t22.07.2008 18:15\nOn je na konferenciji za štampu koja je održana u Palati "Srbija" dodao da je poslednje prebivalište Karadžića bila opština Novi Beograd.\nLjajić je rekao da "još uvek traje istraga o kretanjima uhapšenog Karadžića". Tužilac za ratne zločine Vladimir Vukčević je rekao na konferenciji da je Karadžić uhapšen sinoć u Beogradu prilikom premeštanja sa jednu na drugu lokaciju. Vukčević i Ljajić su rekli da je akcija počela juče popodne, a da su pripreme trajale duže. Oni su potvrdili da se Karadžić uglavnom branio ćutanjem, kao i da mu je uručena optužnica Tribunala.\nLjajić je rekao da je praćena grupa osoba, za koje se pretpostavljalo da su bili u mreži Karadžića i da je on tako lociran.\nNa konferenciji je saopšteno da se Karadžić slobodno kretao gradom, kao i da se pojavljivao na javnim mestima.


Kosovo 27. oktobra dobija SSP - Progovori o pregovorima\nKosovo 27. oktobra dobija SSP\nKosovo i Evropska komisija će 27. oktobra u Strazburu potpisati Sporazum o stabilizaciji i pridruživanju (SSP), preneli su kosovski i evropski mediji pozivajući se na diplomatske izvore. Pošto pet zemalja EU ne priznaje Kosovo, primenjena je drugačija procedura od uobičajene, pa ugovor sklapa EU, a ne zemlje članice, što je omogućeno Lisabonskim sporazumom o funkcionisanju Unije. Diplomate su AFP-u prenele da napredak na Kosovu nije zadovoljavajući i da Priština SSP treba da shvati kao podsticaj za veće napore, dok je Rojters preneo izjave da će biti ustupaka za Srbiju.\nPotpisivanju u Strazburu prisustvovaće kosovski premijer Isa Mustafa, evropski komesar za pristupne pregovore Johanes Han i visoka predstavnica za spoljne poslove Federika Mogerini, rekla je portparolka Komisije Maja Kocijančič, a preneo AFP.\nPet zemalja članica ne priznaje Kosovo, pa je zato na početku procesa odlučeno da SSP ne sklapaju zemlje članice, kao u slučajevima drugih kandidata sa Balkana, već Evropska unija. Unija je Lisabonskim sporazumom dobila status pravnog lica, a time i mogućnost da pregovara o međunarodnim sporazumima.\nZeleno svetlo za potpisivanje sporazuma dale su danas zemlje članice na sastanku predstavničkog pripremnog tela Saveta EU.\nKako navodi Rojters na internet sajtu, potpisivanje SSP sa Kosovom je predmet brige Srbiji, ali u EU su spremni na ustupke.\n"Uveren sam da će prva dva poglavlja sa Srbijom mogu biti otvorena do kraja godine", rekao je Rojtersu visoki zvaničnik EU.\nKosovo ne priznaje pet članica EU - Španija, Grčka, Kipar, Rumunija i Slovačka.\nSporazumom se uspostavlja sveobuhvatan ugovorni odnos sa EU i njenim članicama u kojima su prava i obaveze ugovornih strana jasno definisane, kao i okvir za praćenje kako po pitanju ekonomske razmene, tako i u oblasti upravljanja državom pravne države, ljudskih prava i pravosudnog sistema, koji bi trebalo postepeno da se prilagođavaju EU.\nSavet EU je u junu 2013. odobrio otvaranje pregovora o SSP sa Kosovom, nakon što je urađena studija izvodljivosti, a Evropska komisija je ŠP usvojila krajem aprila ove godine i uputila ga Savetu ministara EU.\nKako navodi jedan evropski diplomata za AFP, uprkos dvogodišnjim pregovorima nije postignut očekivani napredak, i u Briselu su zabrinuti zbog stanja u oblasti vladavine prava, korupcije i organizovanog kriminala.\n"Budimo iskreni, bilo je napretka, ali nisu na nivou očekivanja", rekao je on, dodajući da bi potpisivanje trebalo da podstakne Kosovo da udvostruči napore.


Organizam - Ozonpress :: internet portal\nVežbanje štiti od bolesti i prevremene smrti\nFizička neaktivnost odnese 3,5 do pet miliona života godišnje, a istraživanja pokazuju da će, bez obzira na to koliko neko ima godina i da li pati od određene bolesti, redovno vežbanje doprineti da se kod njega smanji rizik od obolevanja i smrtnosti od mnogih bolesti, naročito...\nSat stresa za organizam\nNoćas prelazimo sa letnjeg na zimsko računanje vremena. U noći između subote i nedelje pomeramo kazaljke sata sa 03.00 na 02.00 i na taj način dobijamo sat sna više. Iako to radimo dva puta godišnje, leti (sat vremena unapred) i zimi (sat vremena unazad), ova promena je, kako...\nOd vlažnog vazduha „prokuvamo” kao motor automobila\nIako je temperatura juče jedva za koji stepen premašila 30. podeok Celzijusove skale, dan je bio težak i za mlade i zdrave, a posebno za starije i hronične bolesnike. Vlažnost vazduha od oko 60 procenata i pritisak od 1007 milibara od ranih prepodnevnih časova mučili su žitelje...\nŠta se događa u telu kada preskočimo obrok?\nMožda ste i sami to prošli – u želji da smršate, izbegavali ste ručak, večeru ili možda čak i doručak. Mislili ste kako ćete pobediti glad do sledećeg obroka. Ovakva praksa je najgora opcija koju možete da odaberete. Za vreme gladovanja, u organizmu su se događali neverovatni...


STRUČNA PODRŠKA U VEZI ZAŠTITE ŽIVOTNE SREDINE\nZRENJANIN – Stalna konferencija gradova i opština (SKGO), u okviru programa “Podrška lokalnim samoupravama u Srbiji na putu ka EU – Druga faza”, pružiće stručnu podršku u deset gradova i opština u Srbiji, kako bi ove lokalne samouprave dodatno unapredile svoje usluge za građane i privredu.\nAktivnosti se sprovode uz podršku Vlade Švedske i u partnerstvu sa Švedskom asocijacijom lokalnih vlasti i regiona. Svrha ovog programa je pružanje podrške i dalja priprema gradova i opština u Srbiji za pristupanje EU kroz unapređenje kvaliteta usluga.\nLokalne samouprave kojima će pružiti direktnu stručnu pomoć, Stalna konferencija gradova i opština odabrala je na konkursu, na kojem je učestvovalo čak 65 gradova i opština, a žiri koji su činili stručnjaci iz SKGO i Švedske asocijacije lokalnih vlasti i regiona, kao i nezavisni eksperti. izabrao je 10 gradova i opština koji će u narednih 12 do 36 meseci dobiti podršku SKGO u jednoj od tri oblasti: zaštita životne sredine, unapređenje poslovne klime na lokalnom nivou i prevencija i upravljanje vanrednim situacijama na lokalnom nivou.\nZrenjanin je odabran u tematskoj oblasti – Zaštita životne sredine, unapređenje usluga u oblastima upravljanja otpadom, otpadnih voda i snabdevanja vodom.\n– Značaj ovog projekta je u tome što su u njega uključene i opštine Žitište, Sečanj i Novi Bečej, što je dobar primer saradnje. U naredne tri godine napravićemo projektnu i tehničku dokumentaciju uz pomoć koje ćemo moći da konkretno rešavamo problem sa prečišćavanjem otpadnih voda, kao i odlaganjem otpada koji imaju sve opštine srednjeg Banata, kao i Zrenjanin – izjavio je nakon potpisivanja memorandum pomoćnik gradonačelnika Duško Radišić.\nNakon potpisivanja sporazuma o saradnji, SKGO stručni tim će uraditi analizu stanja i identifikaciju problema u lokalnoj samoupravi pa onda sledi izrada akcionog plana za rešavanje problema. Potom, započinje se višemesečni stručni rad, pripremaju predlozi i odluke koje tretiraju konkretni problem i unapređuju se kapaciteti lokalne samouprave u datoj oblasti.\nTagoviekologija Grad Zrenjanin podrška projekat životna sredina Zrenjanin zrenjanin vesti\nOd petka ponovo borba protiv komaraca na svim frontovima


Milanova „Pametna kaciga“ pobedila na takmičenju za najbolju biznis ideju - KruševacGrad\n„Pametna kaciga“, koju je osmislio srednjoškolac iz okoline Brusa, Milan Milikić, ocenjena je kao najbolja biznis ideja mladih ljudi iz Rasinskog okruga. Takmičenje je sproveo kruševački Biznis inkubator centar u okviru aktivnosti na otvaranju Inovacionog regionalnog start ap centra\n– Kaciga je namenjena, pre svega, biciklistima. Ona na zadnjem delu ima led signalizaciju, koja služi kao žmigavac. Uključuje se na prekidač koji je na upravljaču, a sa led sijalicom je povezan blutut vezom – objašnjava Milan Milikić, đak druge godine Ekonomske škole u Brusu, smer za finansijskog administratora.\nNapominje da pravljenje takve kacige uopšte nije komplikovano kao što na prvi pogled izgleda te da bi ta proizvodnja bila veoma isplativa. Obećava da će, kako bi opravdao poverenje ukazano dodeljivanjem prve nagrade na takmičenju, pokušati da uradi konkretno rešenje koje bi moglo da zaživi u proizvodnji.\nU takmičenju za najbolju biznis ideju nadmetali su se mladi iz Rasinskog okruga.\n– Sa njima smo tokom prethodnih pet meseci intenzivno radili kroz predinkubacione i napredne inovativne obuke. Od više od 300 polaznika izabrano je 15 najboljih koji su ušli u takmičarski deo i predstavili svoje ideje i biznis projekte. Obuka za mlade i takmičenje su deo aktivnosti koje se sprovode kroz projekat „Otvaranje Regionalnog inovacionog start ap centra Rasinskog okruga“ koje finansira Kabinet ministra za inovacije i tehnološki razvoj – kaže Dragana Bogdanović, direktorka kruševačkog Biznis inkubatora.\nDrugo mesto na pomenutom nadmetanju zauzeo je Stefan Unić iz Stopanje, student Više tehničko mašinske škole strukovnih studija u Trsteniku, koji je predstavnio ideju proizvodnje personalizovanog orgonita, koji bi se zvao „Stefonit“.\nIdeja hidroponskog načina proizvodnje zelene salate, koju je predstavio Stefan Petković, učenik Ekonomske škole, osvojila je treće mesto. U okviru takmičenja dodelje su i nagrade po kategorijama: za kreativnost i inovativnost, celovitost poslovnog modela, atraktivnost i tražišni potencijal, sprovodljivost i održivost te za dizajn i ubedljivost prezentacije.\nAutori tri prvoplasirane ideje dobili su po vaučer od po hiljadu evra za školarinu na Visokoj školi za poslovnu ekonomiju i preduzetništvo iz Beograda, po šest meseci besplatnog korišćenja usluga Biznis inkubatora te novčanu nagradu od beogradske firme Inovativnost, za prvo mesto 15 hiljada, za drugo deset hiljada te za treće pet hiljada dinara.\nPobednici po kategorijama nagradjenu su vaučerima od po 800 evra za školarinu na Visokoj poslovnoj školi prof. dr Radomir Bojković te, takodje, šest meseci besplatnog korišćenja usluga BIC-a.\n20. juna 2019. u 15:42\nSve pohvale za odličnu ideju!\n1 thought on “Milanova „Pametna kaciga“ pobedila na takmičenju za najbolju biznis ideju”\n12.07.2021 0 520\n30.06.2020 0 144\n08.02.2020 0 282\n06.02.2020 0 509\n16.12.2019 0 240\n18. oktobra 2021., 09:11


Kako "Dejli miror" prenosi pisanja italijanskih medija, Juventus sprema "rekordnih 400 miliona evra" za dovođenje sjajnog mladog golgetera PSŽ-a, Kilijana Mbapea.\nI, to nije sve: u suprotnom pravcu, put "grada svetlosti", kao novi član tandema s Nejmarom, mogao bi da krene - Kristijano Ronaldo.\nKilijan Mbape - Kristijano Ronaldo\nRonaldo i Mbape su se nedavno sjajno zabavljali uoči i posle meča Francuska - Portugal u Ligi nacija, a iako su navijači "stare dame" iz Torina tada bili ubeđeni da će se ponoviti slučaj sa Matijasom de Lihtom, kog je portugalski as "vrbovao" na sličan način - sada bi mogli da ostanu bez Kristijana.\nNaime, italijanski "Tutosport" je javio da bi Juve mogao ne samo da ponudi 400 miliona evra za najveći transfer u istoriju, već bi kao deo plaćanja za Mbapea - upravo Ronaldo mogao da posluži. Ovo stoga jer Ronaldo u Torinu trenutno ima platu od 400.000 evra nedeljno, a još jedna slična, za francuskog golgetera, ne bi bila izvodljiva za upravu "stare dame".\nS jedne strane, Kilijan Mbape bi sigurno voleo da krene Ronaldovim stopama, jer 21-godišnji špic nikada i nije skrivao da mu je Portugalac inspiracija. Dolazak u Juventus bi bio od nesumnjivo velikog značaja i za taj klub, imajući u vidu da je Mbape "budućnost koja je već tu" - mlad je, prvi je tinejdžer koji je, još od Pelea, dao gol u mundijalskom finalu, a već je postigao 92 gola na 127 utakmica za PSŽ.\nUspe li torinski gigant da ga "otme" Realu i Liverpulu koji ga takođe žele, zbog pomenutog finansijskog "detalja" u vidu ogromone Ronaldove plate - Kristijano bi vrlo lako mogao da se uputi u Pariz. Petostruki dobitnik "zlatne lopte" je i ranije povezivan sa PSŽ-om, za koji se pisalo da su minulog leta njegovi čelnici već pričali sa Ronaldovim menadžerom, Žoržeom Mendešom, na tu temu.\nNa kraju teksta, "Tutosport" ističe i da bi Juventus dovođenje Mbapea mogao da odloži i za godinu dana, jer će tada Francuzu ostati još samo 12 meseci ugovora sa PSŽ-om, pa bi uprava Parižana bila voljnija da ga proda i za nešto manje novca nego što je trenutna procena od pomenutih 400 miliona evra.


Prvo gostovanje u Velikoj Plani - EMOCIJE uoči praznika14.04.2017.\nU Tehničkoj školi "Nikola Tesla" u Velikoj Plani, 13. aprila realizovana je obuka sa programom "Unapređivanje emocionalnog zdravlja u školi - moć emocionalne inteligencije".\nAutorsko realizatorski tim Udruženja za podršku vaspitanju i obrazovanju "Odstar" iz Šapca, bio je prijatno iznenađen brzim uspostavljanjem vrlo prijatne radne atmosfere i raspoloženjem učesnika za intenzivnu i kvalitetnu međusobnu razmenu mišljenja u okviru radnih grupa, a zatim i razmenu sa realizatorima obuke na nivou cele grupe.\nBrojčani pokazatelji potvrđuju uspešnost realizacije, a posebno je značajan podatak o proceni učesnika o tome koliko je vremena na obuci upotrebljeno za smislene aktivnosti učenja.\nViše od tri četvrtine učesnika (76.67%) smatra da je raspon tog vremena između 80 i 100%, što je izuzetan rezultat kada je reč o jednodnevnom seminaru sa kompetencijom P1.\nTim Udruženja je ubeđen da će jedan broj zaposlenih iz ove škole, koji su pohađali ovu obuku, u vrlo skorom vremenu biti raspoloženi da provere upotrebnu vrednost ponuđenih sadržaja njihovom primenom u svakodnevnom radu, ali i u porodičnom krugu.\nTo znači da bi efekti te primene mogli do kraja nastavnog perioda da se nađu na sajtu Udruženja kao primeri dobre prakse.\nŽelimo im sve najbolje u tom poslu, uz napomenu da uvek mogu računati na podršku Udruženja.


Pronađi svoje mesto! | Organ Vlasti\nPronađi svoje mesto!\nU prošlom tekstu, mogli ste da se informišete i saznate šta je Management Trainee program, a ovog puta, informišemo vas o otvorenim pozicijima u jednoj kompaniji. Pronađi svoje mesto i prijavi se!\nZainteresovani ste da postanete deo internacionalnog tima kompanije koja je lider na tržištu?\nSmatrate da imate sve što je potrebno kako biste stekli menadžersku funkciju nakon 3 godine?\nMladi ste i ambiciozni, spremni da učite, unapređujete svoje veštine i zajedno rastete sa kompanijom?\nZavršili ste Ekonomski, Fakultet organizacionih nauka ili neki sličan fakultet, imate MBA ili Master diplomu, 2 do 3 godine radnog iskustva, govorite strane jezike i težite savršenstvu u obavljanju radnih zadataka i sveukupnom učinku?\nAko su odgovori potvrdni, pripremite svoj CV, izvucite iz garderobera svoju odevnu kombinaciju za uspeh i pronađite svoje mesto u internacionalnom timu kompanije Philip Morris u Srbiji. Globalno, ova kompanija danas ima više od 87.000 zaposlenih širom sveta!\nU okviru Management Trainee programa otvoreno je šest radnih mesta a kompanija vam pruža šansu da se profesionalno usavršite i usvojite sve veštine, koje su neophodne da za tri godine dođete do pozicije menadžera. Pokažite šta znate i postanite deo uspešnog tima, gde ćete imati priliku da se upoznate sa kompanijom, radite na različitim projektima i sa različitim timovima i napravite veliki korak u karijeri!\nPrijavite se i postanite deo kompanije koja je prepoznatljiva po svojim uspešnim, posvećenim i stručnim kadrovima.\nDetaljnije informacije potražite na linku sa konkursom, kao i na društvenim mrežama putem hashtaga #PronadjiSvojeMesto.\nTagoviIzdvajamo pronađi svoje mesto\nŠta je Management Trainee program?


Dodik je na večerašnjem sastanku sa generalnim sekretarom OEBS-a Helgom Marijom Šmid u Sarajevu naglasio da Republika Srpska poštuje teritorijalni integritet i ustavni poredak BiH, i da nema plan za otcepljenje.\n- U BiH kada je reč o Republici Srpskoj ne postoji nikakvo ugrožavanje mira. Mi poštujemo Ustav i ustavno uređenje BiH, ali smo protiv pravnog nasilja, neustavne BiH, nametanja zakona i mešanja stranaca. BiH može da funkcioniše, ali odluke treba da donose domaći političari konsenzusom, bez mešanja sa strane - poručio je Dodik, a prenosi RTRS.\nOn je naglasio da Republika Srpska želi da doprinese stabilnosti i funkcionalnosti BiH, posvećena je njenom evropskom putu, ali u skladu sa Ustavom i demokratskim principima, saopšteno je iz Kabineta srpskog člana Predsedništva BiH.\nDodik je zahvalio na pomoći koju je OEBS pružao sve ove godine u BiH i izrazio uverenje u nastavak dobre saradnje, a Šmid je zahvalila srpskom članu Predsedništva BiH na lepim rečima o radu i delovanju OEBS u BiH.\nOna je ukazala na potrebu sprovođenja ključnih reformi u BiH, što se posebno odnosi na izbornu reformu u skladu sa međunarodnim demokratskim standardima, a sagovornici su se saglasili da je neophodno posvetiti se ekonomskom jačanju i razvoju BiH.\nDodik je u tom smislu rekao da podržava inicijativu "Otvoreni Balkan" koja je dobar put za ekonomski rast i napredak zemalja regiona i da ne vidi nijedan razlog da BiH ne bude deo toga.\nMilorad Dodik RS BiH RS BiH OEBS Dejtonski mirovni sporazum


Svetski sport - Ponedeljak 25.02.2019 - 12:24\nVeliki pehovi zadesili su Mančester junajted uoči i tokom derbija sa Liverpulom koji je završen bez golova.\nPovredio se u subotu na treningu FOTO: Getty Images\nJedna od najneugodnijih činjenica je da će u narednih dve do tri nedelje biti bez reprezentativca Srbije Nemanje Matića, koji se povredio u subotu na treningu.\nMenadžer "crvenih đavola" Ole Gunar Solskjer je objasnio u čemu je problem, a sva je prilika da će propustiti i revanš meč u Ligi šampiona sa Pari Sen Žermenom.\n"Veliki udarac za nas, povredio je butni mišić, biće odsutan sa terena nekoliko nedelja. To je jedna od onih stvari sa kojima se morate suočiti i izboriti. Nemaja sa svojim velikim iskustvom je bio vitalan za našu igru. Mladi Skot Mektomini je igrao i ranije velike mečeve, kao i još dosta momaka iz akademije", nagovestio je Solskjer da će zamene morati da potraži u omladinskom pogonu.\nJunajted u sredu u veče gostuje u 28. kolu Premijer lige na "Selhurst parku" ekipi Kristal Palasa. Problem je što Solskjer osim Matića neće moći da računa ni na Andera Hereru, Džesija Lingarda, Huana Matu, a Markus Rašford je meč sa Liverpulom završio hramajući.\n"Ako Markus bude igrao, biću stvarno iznenađen. Nikada ovako nešto nisam video. Tri povrede zadnje lože u prvom poluvremenu? Nestvarno", izjavio je norveški stručnjak.


Direkcija: Tramvaj kroz centar neće proći bar još pet godina - NOVA portal\nDruštvo Autor:Gordana Petkovic10. avg. 202022:19\nDirekcija za građevinsko zemljište demantovala je da će u narednih 12 meseci početi postavljanje šina na liniji 1, koja će ići od Slavije do Kalemegdana.\nPodsećamo, Direkcija za građevinsko zemljište i izgradnju Grada Beograda raspisala je konkurs za izradu tehničke dokumentacije za proširenje pešačke zone Knez Mihailove ulice, a list Politika objavio je da bi, zbog ugradnje tramvajskih šina na potezu od Slavije do Кalemegdana, nove kocke na saobraćajnom delu Trga Republike, mogle ponovo da budu podignute.\nKako taj list navodi, vest o vraćanju šina kroz ovaj deo grada nije novost i plan nadležnih poznat je već nekoliko godina, ali nije poznato zašto nadležni prilikom nedavne rekonstrukcije Trga, koja će ostati upamćena po preokretanju naglavačke prvobitno ugrađenih kocaka, nisu predvideli i ugradnju šina na potezu od Кolarčeve do Vasine (odnosno na delu trga koji je dobio kaldrmu u toku 2019).\nMeđutim, u saopštenju Direkcije, navodi se da je rok za izradu dokumentacije 290 dana, što praktično znači da je „nemoguće da radovi, kako je Politika najavila, počnu za 12 meseci, jer pre nego što počnu radovi, neophodno je završiti arheološka istraživanja na Studentskom trgu – prva koja plaća Beograd u poslednjih 30 godina, a potom treba i izgraditi garažu“.\nPored toga, dodaju iz Direkcije, da bi se pustio tramvaj kroz centar grada neophodno ie izgraditi tunel od Karađorđeve do Bulevara despota Stefana koji će smanjiti saobraćaj u centru grada za 14 odsto.\n„Svako ko se razume u dinamiku radova zna da je, ako se sve ovo zna, nemoguće da radovi počnu u kraćem roku od 5-7 godina“, navodi se u saopštenju Direkcije.\nPredmet konkursne dokumentacije Direkcije, inače obuhvata, izradu idejnog rešenja i projekta proširenja pešačke zone Knez Mihailove i to uređenje Vasine i Uzun Mirkove ulice, dela Ulice kralja Petra i Akademskog trga.\nU tehničku dokumentaciju će se ugraditi i ranije usvojeno idejno rešenje tramvaja duž poteza Slavija – Kalemegdan, a ukoliko bude potrebno, u skladu sa rezultatima arheoloških istraživanja na Studentskom trgu, tehnička dokumentacija će biti proširena, navode iz Direkcije.\nDirekcija za građevinsko zemljišteKalemegdankockeSlavijatramvajTrg republike


Međunarodni dan sećanja na holokaust obeležava se - 27. januara, u znak sećanja na datum kada je 1945. sovjetska Crvena armija oslobodila nacistički koncentracioni logor Aušvic. Odluku da se 27. januara obeležava Međunarodni dan sećanja na holokaust, donela je Generalna skupština Ujedinjenih nacija 1. novembra prošle godine.\nGeneralni sekretar Svetske organizacije, Kofi Anan, povodom Dana sećanja, rekao je da je od suštinskog značaja da se ne zaboravi tragedija holokausta.\n"Sećanje je najbolji odgovor onima koji tvrde da je holocaust izmišljotina ili preterivanje", rekao je Anan. "Ne smemo nikada zaboraviti te muškarce, žene i decu i njihovu agoniju", naglasio je generalni sekretar Ujedinjenih nacija.\nAmerički predsednik Džordž Buš kazao je da će holokaust zauvek podsećati čovečanstvo na univerzalni princip da se zlu mora suprotstavljati gde god da postoji.\n"Oslobađanje koncentracionog logora u Aušvicu svetu je otkrilo sve strahote holokausta i promišljenost kojom je zlo uništilo milione nevinih žrtava", rekao je Buš povodom Međunarodnog dana sećanja.\nOn je naveo da međunarodna zajednica odaje poštovanje žrtvama Holokausta, osuđujući okrutnost onih koji snose odgovornost. Ujedno, ona slavi i hrabrost onih koji su se borili protiv holokausta.\n"Cenim sve koji obeležavaju ovaj važan komemorativni dan. Shvatajući i poštujući prava i dostojanstvo svakog ljudskog bića, možemo stvoriti bolji svet za sve", rekao je Buš.\nPoslanici u nemačkom Bundestagu, takođe su se danas, prvog Medjunarodnog dana sećanja, setili patnji žrtava holokausta i pozvali svet da izvuče pouku iz prošlosti.\nPredsedavajući Bundestaga, Norbert Lamert, rekao je da nedavne izjave iranskog predsednika o tome da je holokaust izmišljotina, pokazuju potrebu za postojanjem Dana sećanja. On je rekao da vreme nikada neće umanjiti potrebu sećanja na milione Jevreja i pripadnika drugih naroda koji su stradali u nacističkim logorima.\nU Varšavi, poljski lideri su prisustvovali ceremonijama obeležavanja datuma na koji su, pre 61 godine, sovjetski vojnici oslobodili zatvorenike iz koncentracionog logora Aušvic.\nPredsednik Srbije Boris Tadić, poručio je danas da je sećanje na žrtve holokausta opomena svima u svetu, saopšteno je iz njegovog kabineta. "Aušvic, Jasenovac i ostali logori, simbol su smrti i opomena da te zločine nikada ne smemo zaboraviti. Danas se sećamo svih žrtava nacističkog progona i solidarišemo sa narodima koji neguju toleranciju, mir i poštuju različitosti", rekao je predsednik Srbije.\nKod beogradske Autokomande, gde je tokom Drugog svetskog rata bio nacistički logor u koji su internirani Jevreji i Romi, otvoren je Spomen park Topolske šupe.\nObelezavanje Dana secanja u Beogradu


"Kovid pasoši" samo unutar EU, o putovanju iz trećih zemalja za sada bez detalja - European Western Balkans\nAutor EWB 16. 03. 2021. 16. 03. 2021.\nBRISEL – Predlog koji će Evropska komisija predstaviti sutra odnosi se na digitalne zelene sertifikate, takozvane “kovid pasoše” koji će koristiti unutar EU, dok će predlog o putovanju iz trećih država biti predstavljen kada se usvoji i za sada o njemu nema detalja.\nOva informacija potvrđena je za European Western Balkans iz Evropske komisije. Dodaje se da je EK već u kontaktu sa Svetskom zdravstvenom organizacijom i Organizacijom međunarodnog civilnog vazduhoplovstva oko usklađivanja tehničkih detalja vezanih za putovanje iz trećih država sa međunarodnim standardima.\nKako je trenutno regulisano putovanje iz trećih država u EU?\nEvropska komisija predložila je tekst preporuka Saveta EU i očekuje se da će ova institucija prva izaći sa novom preporukom o putovanju iz trećih država kada se o njoj donese odluka.\nCOVID-19kovid pasošiputovanje u EU\nPalmer: SAD podržavaju proces dijaloga Beograda i Prištine koji vodi EU\nViersma: EU treba da bude agresivnija prema autoritarnim liderima u regionu\nTanjug 24. 10. 2019.\nBiber: Srpska vlast može sasvim dobro da živi sa statusom kvo po...


Evo kako je ukrajinski ambasador u Beogradu „preslišavan“ u Kijevu - 08.11.2017, Sputnik Srbija\nMinistar spoljnih poslova Ukrajine Pavel Klimkin razgovarao je sa ukrajinskim ambasadorom u Beogradu Oleksandrom Aleksandrovičem, nedavno pozvanim na... 08.11.2017, Sputnik Srbija\npolitika, vesti, pavel klimkin, oleksandar aleksandrovič\nAleksandrovič je pozvan na konsultacije nakon izjave da Rusija zloupotrebljava Srbiju kako bi stvorila haos i izazvala novi rat na Balkanu.\nUkrajina je „ozbiljno zabrinuta zbog nelegalnih kontakata predstavnika Srbije sa okupiranim Krimom“, navodi se u saopštenju objavljenom na sajtu ukrajinskog Ministarstva spoljnih poslova posle razgovora Klimkina i Aleksandroviča.\n„Nadamo se da će srpska strana u potpunosti poštovati teritorijalni integritet i suverenitet Ukrajine u okviru njenih međunarodno priznatih granica“, navodi se u saopštenju.\nU kontekstu pitanja „srpskih plaćenika koji se bore u Donbasu na strani ruskih terorističkih snaga“, ukazano je na obaveze Srbije kada je reč o međunarodnim antiterorističkim pravnim instrumentima. Kako se navodi, Klimkin i Aleksandrovič su razgovarali u utorak.\nAleksandrovič je prošle nedelje pozvan u Kijev na konsultacije o, kako je tada Klimkin objavio na Tviteru, „poštovanju međunarodnog prava i izbegavanju upotrebe građana Srbije kao plaćenika“.\n„Rusija obučava srpske najamnike da ubijaju Ukrajince. Rusija je koristila srpske ekstremiste da izvedu državni udar u Crnoj Gori. Rusija ohrabruje srpski separatizam u Republici Srpskoj kako bi destabilizovala Bosnu i Hercegovinu“, rekao je početkom meseca Aleksandrovič u intervjuu za BIRN.\nMinistarstvo spoljnih poslova Srbije je reagovalo upozorenjem da će, ukoliko se ukrajinski ambasador ne vrati u okvire Bečke konvencije, preduzeti određene korake, „uobičajene u ovakvim slučajevima“, što se tumači kao poslednje upozorenje pred proterivanje ambasadora neke zemlje.


Beta 3. maja 2016. 14:35\nEvropska komisija (EK) će u sredu dati preporuku da se ukine EU šengenski režim viza za stanovnike Kosova, Turske, Ukrajine i Gruzije, što treba da potvrde Savet ministara EU i Evropski parlament.\nTo se očekuje, preneli su agenciji Beta izvori u Evropskoj komisiji u Briselu, jer je EK ustanovila da su vlasti u Prištini, Ankari, Kijevu i Tbilisiju ispunile bitne uslove za ukidanje obaveze da njihovi gradjani traže vizu ako radi boravka od najviše tri meseca putuju u zemlje šengenskog prostora Evropske unije.\nCelokupni postupak uvodjenja režima EU bez viza bi mogao biti okončan u roku od šest meseci, a do tada Kosovo, Turska, Ukrajina i Gruzija moraju ispuniti još neke preostale uslove.\nU poslednjem izveštaju EK je u decembru prošle godine ocenila da vlasti u Prištini sporo napreduju u ispunjavanju ključnih uslova – slamanja korupcije, organizovanog kriminala i ilegalne imigracije.\nNemačka i još neke članice su izrazile bojazan da će doći do povećanog priliva ilegalnih imigranata s Kosova, ako vlasti u Prištini ne dokažu da su sprovele sve mere da se to spreči, ukljujući vraćanje ilegalnih imigranata na Kosovo, na osnovu ugovora o readmisiji izmedju Prištine i članica EU.\nProšle godine je, prema statistici EU, u Nemačkoj 30.000 žitelja Kosova zatražilo azil u Nemačkoj, ali je samo veoma malom broju to i odobreno.\nEK je u decembarskoj izveštaju naglasila da su „ključni prioriteti u dijalogu o viznoj liberalizaciji postavljanje dovoljnog broja sudija u sudske odseke za krupni organizovani kriminal, rezultati u istragama, presudama i zapleni imovine u slučajevima organizovanog kriminala i korupcije“. Takodje je predočila da je bitno da se obezbedi nezavisnost tela za javne nabavke i za nadzor tih nabavki.\nPored ostalog je predočeno i da će „EK nadzirati napredak u ratifikaciji graničnog sporazuma Kosova s Crnom Gorom pre nego što se ukine obavezna viza za žitelje Kosova“.


Posted nedelja 17 05 2020 18:23:11\nNije tajna da režiser George Miller već neko vreme želi da napravi Furiosa spinoff film još od kada je lik, koga je tumačila Charlize Theron u Mad Max: Fury Road, postao momenatlni fan favorit.\nMiller, je ipak nedavno potrvrdio za The New York Times da će Furiosa biti prikvel, i da će mlađa glumica biti Furiosa, umesto Theron.\nPored toga Miller je spomenuo da razmišlja o glumici iz filmova The Witch/Split Anya Taylor-Joy kao idealnoj za ulogu mlađe verzije Furiose, objasio je i da je istraživao ideju da digitalno podmladi Theron, ali je odustao od toga.\n“Dugo vremena mislio sam da samo možemo da iskoristimo CG za podmlađivanje Charlize," rekao je Miller, "ali mislim da tehnologija još uvek nije spremna."\n“I pored hrabrih pokušaja u The Irishman," dodao je Miller, "Ja mislim da je to i dalje 'uncanny valley'. Svi su na granici da reše taj problem, posebno japanski dizajneri video igara, ali taj 'valley' je i dalje poprilično velik, ja mislim.”\nOvaj film je naravno skroz odvojen projekat od nastavka Mad Max: Fury Road-a, na kome Miller takođe radi, i u kome nećemo videti Furiosu.\n19 часова,30 минута Comments


Putovanje kroz gradove budućnosti | TeleGroup\nO napretku tehnologije i njenom složenom uticaju na celokupno društvo često slušamo u kontekstu računara, aplikacija, pametnih telefona ili samovozećih automobila. Međutim, retko pominjemo gradove u kojima živimo, a koji se podjednako iz korena menjaju pod uticajem ubrzanog tehnološkog razvoja. Danas ćemo napraviti prvi korak na putu istraživanja razvoja gradova i pogledati primere svetskih metropola koje su započele svoju transformaciju - od tradicionalnih ka pametnim gradovima.\nDvadeset prvi vek pokazuje da narodi sa severa prednjače u brzini prihvatanja promena i primene tehnologija u službi kvalitetnijeg i zdravijeg života. Zato ćemo krenuti od Kopenhagena, gde smo pronašli podatak da je ova “severna lepotica” pre nekoliko godina među prvima u Evropi uvela inteligentni transportni sistem želeći da reši dugogodišnji problem upravljanja saobraćajem, koji je gutao postojeću putnu infrastrukturu i otežavao život građanima. Kako su rešili ovaj problem? Zamenili su semaforsku signalizaciju koja je bila stara preko 35 godina i uveli pametne semafore i tako uspeli da optimizuju protok saobraćaja u skladu sa trenutnom situacijom na ulicama, što i jeste suštinska vrednost koju ova tehnologija donosi. ITS sistem je podešen tako da posebnu prednost daje biciklistima, jer znamo koliko severnjaci vole svoje dvotočkaše i baš njima ovaj sistem otvara „zeleni talas“ kako bi nesmetano stigli tamo gde su naumili.\nPozitivni rezultati ove modernizacije su vrlo primetni. Pored promovisanja biciklizma kao ekološki odgovornog vida transporta, statistike pametnih raskrsnica su pokazale da je vreme putovanja skraćeno za:\n17% vozačima automobila\nOd 5 do 20% korisnicima gradskog prevoza\nI da je bezbednost u saobraćaju znatno porasla i da se smanjio broj saobraćajnih nesreća\nPrednosti pametnog grada mogu doći do izražaja i kroz poboljšanje života građana nevezano direktno za upravljanje saobraćajem. Jedan od koraka koje je Barselona napravila, jeste implementacija senzora koji detektuju nivo buke, izduvnih gasova, temperaturu i vlažnost vazduha.\nKoristeći ove podatke, grad Barselona je po prvi put uspeo da identifikuje kritične delove grada, poput Piaze del Sol, poznate po noćnom životu, koja poslednjih 20 godina krši sve regulacije vezane za buku, zagađenje i ometa život lokalnim stanarima. Uz pomoć prikupljenih podataka, gradske vlasti su mogle lako da uvide najugroženije delove grada i da tom problemu stanu na put.\nPoslednji primer odslikava transformaciju saobraćajne mreže u Detroitu, čiji je sistem za upravljanje saobraćajem, pre samo nekoliko godina, bio u potpunom rasulu. Zbog nedostatka komunikacione infrastrukture, gradski saobraćajni inženjeri nisu bili u mogućnosti da se povežu sa preko 80% semafora u gradu. Jedini način prijave kvara na raskrsnicama je bio preko call centra te se dešavalo da su raskrsnice i po nekoliko dana bile van funkcije, jer niko nije zvao da prijavi problem.\nSa zastarelom infrastrukturom i neadekvatnim IT sistemima, gradski saobraćajni sekretarijat je poslovao neefikasno što se reflektovalo na kvalitet života u ovom gradu.\nDanas, Detroit primenjuje IoT tehnologije koje omogućavaju saobraćajnim inženjerima komunikaciju u realnom vremenu sa skoro svim delovima sistema za upravljanje saobraćajem, koji automatski detektuje kvarove ili nepravilnosti na signalizacionoj drumskoj mreži. Pored toga u srcu grada uvedene su i inteligentne raskrsnice koje pružaju prednost vozilima hitnih službi i optimizuju protok saobraćaja u skladu sa uslovima na putu. Ako recimo biciklista vozi velikom brzinom ka pešačkom prelazu, pametne raskrsnice će to detektovati i produžiti zeleno svetlo za još par sekundi. Kada pešak pretrčava ulicu van prelaza, vozači dobijaju unapred obaveštenje kako bi se smanjio broj nesreća.\nPored svega toga grad skuplja i analizira podatke o visokorizičnim situacijama i stiče dublji uvid u najkritičnije tačke na gradskim putevima. Ove mere su doprinele da je za:\n22% smanjen „stani-kreni“ saobraćaj\n20% smanjena potrošnja goriva\n22% smanjena emisija štetnih gasova\n10% smanjen broj saobraćajnih nesreća na raskrsnicama\nU roku od nekoliko godina, grad Detroit se podigao kao feniks iz pepela i napravio zaokret od 180 stepeni.\nKroz ove primere vidimo upotrebnu vrednost tehnologija koja možda na prvi pogled i nije tako očigledna. Možda ćemo se sledeći put, kada prođemo kroz „zeleni talas“, zapitati da li je to stvarno bila čista sreća?


U BEOGRADU NEDELJNO 40 PRIJAVA GRAĐANA ZBOG BUKE\n,,Problem je u zakonu jer mi nemamo uređaje za merenje buke nego se nalaže privrednom subjektu da on izmeri buku. U ugostiteljskim objektima nalažemo merenje buke u blizini muzičkog uređaja. Uređaj se testira do koje vrednosti može da se pusti da ne bi u referentnom stanju prelazio u buku. I to je problematično jer bi neko morao uvek da stoji pored onoga ko upravlja ovim uređajem i da kontroliše da li se ton pojačava više nego što piše u rešenju inspekcije,, rekla je Radinović. Za buku Beograd ima najviše inspektora, čak 12, ali i to je nedovoljno s obzirom koliko ima ugostiteljskih objekata u gradu, istakla je ona.\nRadinović koja vodi inspekciju za zaštitu životne sredine u Beogradu kazala je da Grad ima četiri sektora u toj oblasti: za upravljanje otpadom i zaštitom prirodnih dobara, za zaštitu od buke i zračenja, za kontrolu otpadnih voda i zaštitu vazduha kao i posebno odeljenje za vodnu inspekciju. ,,Ukupno imamo 30 inspektora i pokrivamo celu teritoriju Grada sa gradskim i prigradskim opštinama. Imamo dosta inspektora, ali da bi bilo više redovnih kontrola i onih po prijavama građana mislimo da pojačamo inspekciju kad prođe zabrana zapošljavanja,,kazala je Radinović.\nOna je navela da gradska inspekcija teško može da zatvori objekat zbog buke jer dok dođe do toga vlasnici uglavnom promene naziv u APR-u i kreće se iz početka. ,,Mi kontrolišemo samo privredne subjekte, a ne fizička lica, a kazne za prekršaje idu od 500.000 do milion dinara. Ali često se dešava da sudije pronađu neku olakšavajuću okolnost pa kazne budu mnogo manje,, istakla je ona.\nJelena Stanković, iz Ministratsva poljoprivrede i zaštite životne sredine navela je da je su za bezopasni otpad zadužene lokalne inspekcije, a za opasni republički organi. Sektor zaštite životne sredine Ministarstva izdaje dozvole za upravljanje otpadom, integralne ili za pojedine delove ovog procesa kao što je sakupljanje ili transport i šalje patrole koje kontriolišu ispunjenje obaveze koje se tiču zakona i rada nadležnih organa.\nSekretar Udruženja industrije Privredne komore Beograda, Slobodan Korać, najavio je da će Komora predložiti osnivanje posebnog Ministratsva za zaštitu životne okoline. Ova oblast je jedna od najvažijih u procesu pristupanja EU. To je jedno od najkomplikovanijih poglavlja koje država mora da ispuni i verovatno jedno od najskupljih, istakao je Korać.


Vlada FBiH stvorila godišnji dug veći od milijardu KM!\nFederalna vlada će u 2017. godini za otplatu vanjskog i unutrašnjeg duga morati izdvojiti 1,1 milijardu KM! Tačnije, riječ je o iznosu od 1.140.699.274 KM. Ova cifra predstavlja 41 posto od federalnog budžeta, koji iznosi 2,7 milijardi KM.\n41 % budžeta\nZanimljivo je da je dug koji je stigao na naplatu federalnoj vlasti u 2017. veći od ukupnog budžeta Vlade FBiH za, naprimjer, 2001. godinu! To znači da je vlast za 15 godina stvorila godišnju obavezu od milijardu KM.\nNajviše sredstava u okviru otplate u 2017., odnosno 562.658.910 KM, bit će izdvojeno za otplatu dugova nastalih putem potpisivanja kreditnih aranžmana u ime države.\nTaj iznos, praktično, predstavlja ovogodišnju ratu koja je nešto veća od 10 posto od ukupnog zaduženja Federacije s vanjskim finansijskim institucijama. To zaduženje ukupno iznosi 5,1 milijardu KM.\nPrema strukturi otplate vanjskog duga, FBiH će u ovoj godini najviše sredstava morati vratiti Svjetskoj banci, zatim Evropskoj investicijskoj banci, te Međunarodnom monetarnom fondu. Potom slijede Evropska banka za obnovu i razvoj, Pariski klub, Londonski klub, Evropska komisija, vlada Španije, te ostali kreditori.\nInače, federalna vlast u ovoj godini će iz kase za otplatu vanjskog duga morati izdvojiti 157,8 miliona KM više nego u 2016. Treba naglasiti da uz ovu vanjsku otplatu duga FBiH dodatno, zbog određenih penala ili kamata, mora izdvojiti 3,8 miliona KM.\nTakođer, zbog prekomjernog domaćeg zaduživanja, Federalna vlada u ovoj godini mora vratiti više od pola milijardi KM, preciznije 530 miliona KM, što je za 130 miliona KM više nego 2016. godine.\nU okviru toga, za obaveze po osnovu emitiranja trezorskih zapisa planirano je vraćanje duga od 410 miliona KM, dok za obaveze po osnovu emitiranja dugoročnih vrijednosnih papira treba vratiti 120 miliona KM.\nDodatnih 42,7 miliona KM predstavljaju otplate za neizmirene plaće i naknade pripadnicima bivše Vojske FBiH (300.000 KM), obaveze za staru deviznu štednju (četiri miliona KM), sudske presude zbog neizmirenih obaveza za staru deviznu štednju, obveznice zbog neisplate stare devizne štednje (29,3 miliona KM), obveznice zbog ratnih potraživanja (4,9 miliona KM), ratna potraživanja (6,9 miliona KM), obaveze prema dobavljačima (dva miliona KM).\nSvemu ovome treba dodati i milion i po maraka za otplatu duga po izdatim garancijama.\n562.658.910 KM u 2017. ide na otplatu vanjskog duga\n157,8 miliona KM iznosi povećanje otplate vanjskog duga u odnosu na 2016.\n5,1 milijarda KM ukupno zaduženje FBiH na vanjskom planu\n530 miliona KM duga u 2017. zbog domaćeg zaduživanja\nObjavio: Sat, 14/01/2017 - 14:29\nFederacija izgubila "Energopetrol"!\nAluminij pred gašenjem, uprava apeluje na Vladu FBiH da ispuni svoje obveze\nDedić: Iz budžeta Federacije BiH više sredstava za Krajinu\nUkupan dug Vlade FBiH smanjen i sada iznosi blizu 5,6 milijardi KM\nVlada FBiH održala hitnu sjednicu: Rudarima odobreno 2,6 miliona KM\nPetorica boraca umrla čekajući sadaku od Federalne vlade\nNovalić: Broj zaposlenih porastao za 32.000, bruto proizvod za 1,6 milijardi KM\nHadžibajrić: Proći će 2019. godina, vlast se neće formirati


Vašington post: Crna Gora bi mogla da završi kao Šri Lanka – Portal Bar\nVašington post: Crna…\nVašington post u svom tekstu podsjeća da je portparol Evropske komisije Peter Stano podvukao da EK ne vraća kredite koji su uzeti od trećih zemalja. Istovremeno naglašava da su zvaničnici i nacionalni lideri ostavili otvorena vrata za druge oblike pomoći. Tako podsjeća da je član Evropskog parlamenta iz Njemačke Rajnhard Butikofer, koji se bavi kineskim uticajem, ocijenio da bi bilo neodgovorno od EU da ništa ne učini tim povodom.\nIako u našoj politici gledamo na zapad, naša ekonomija gleda na istok. U našem je strateškom interesu da povećamo ekonomske veze sa EU – citira list ministra finansija Milojka Spajića, koji je kazao da Crna Gora traži evropske razvojne fondove za pomoć u izgradnji infrastrukture.


PODSTICAJI ZA ZAKUP ORANICA STARAČKIH DOMAĆINSTAVA | Agroservis\n> PODSTICAJI ZA ZAKUP ORANICA STARAČKIH DOMAĆINSTAVA\nPredviđeno je da staračkom domaćinstvu pripadne 6.000 dinara po hektaru ako njihov zakupac nije stariji od 60 godina; 8.000 dinara po hektaru ako se dotiču oranice zakupca i gazde i 10.000 dinara po hektaru ako zakupac nije stariji od 40 godina.\nZa ove namene Vlada Vojvodine izdvojila je 51,5 miliona dinara, a pravo zakupa imaju samo registrovana poljoprivredna gazdinstva. Očekuje se da će ova sredstva koristiti oko 250 staračkih domaćinstava u Vojvodini koja nisu ostvarila subvencije od Ministarstva poljoprivrede.\nU najnovijem broju lista „Moje Gazdinstvo“ objavljen je u celini konkurs, koji se može pronaći i na sajtu www.psp.vojvodina.gov.rs.


The Banker Magazine: Sberbank prva u Centralnoj i Istočnoj Evropi - Indikator.ba\n12.7.2018 13:26 | Indikator.ba\nNovim rangiranjem, Sberbank je povećavao svoje već postojeće vodstvo u odnosu na svoje najbliže konkurente na listi "Top 1000 banaka" u svijetu, a koju objavljuje magazin "The Banker". Ovaj britanski magazin, osnovan 1926. godine jedan je od ključnih izvora podataka i analiza finansijske industrije.\nUsporedbu i rangiranje "Top 1000 svjetskih banaka" magazina "The Banker", koji se kreira na godišnjem nivou i uključuje hiljadu najvećih banaka u svijetu po kriteriju osnovnog kapitala, predstavlja mjerilo u industriji još od 1970. godine, pružajući kompletne informacije o zdravlju bankarskog sektora. Kriterijumi koji određuju rangiranje su profitabilnost, stopa povrata kapitala, te osnovni kapital (Tier 1).\n"Na našem tržištu klijenti nas prepoznaju kao banku od izuzetnog povjerenja, banku koja je spremna odgovoriti na njihove potrebe te koja ostaje posvećena dugoročnom razvoju zajednice u kojoj djeluje", izjavio je Vedran Peršić, direktor Marketinga i komunikacija Sberbank BH.


Projekti | Radio Magnum 103 MHz | Page 10\nHome / Projekti (page 10)\nPočela završnica Svetskog kupa -BOBANA VELIČKOVIĆ U FINALU\nNa internacionalnom strelištu u italijanskom gradu Bolonji počeo je finalni turnir Svetskog kupa na kojem će takmičenje trajati do 10. oktobra. Na ovom turniru najuspešnijih strelaca iz svih zemalja Sveta, reprezentacija Srbije učestvuje sa šest takmičara. Među srpskim reprezentativkama je i Boranka Bobana Veličković, članica streljačkog kluba „Bor 030″, koja se kvalifikovala na prethodnim turnirima. Osim Bobane od srpskih strelaca ...\tRead More »\nVRŠNJAČKO NASILJE posledica nasilja u svakodnevici\nKada se bavimo vršnjačkim nasiljem trebalo bi govoriti i o nasilju u svakodnevici, smatra primarijus doktor Petar Paunović, specijalista socijalne medicine, jer je, prema njegovim rečima, posledica nasilja u svakodnevici stvaranje vršnjačkog nasilja. «Deca i mladi živeći, rastući, stvarajući, u svakodnevici dobijaju inspiraciju, u svakodnevici vide modele u ponašanju odraslih, te se kasnije u životu ponašaju na jedan odredjen način, dobar ...\tRead More »\nBUDITE I VI DEO ANSAMBLA KUD „BOR“ -U toku je upis novih članova\nAko volite folklor i tradiciju ne propustite upis u školu folklora Kulturno umetničko društvo „Bor“ vrši upis novih članova u školu folklora. Upis će biti organizovan za decu predškolskog uzrasta od 4 do 6 godina, za decu uzrasta od 7 do 12 godina, a biće organizovan i upis u pripremni ansambl, za polaznike uzrasta od 13 do 18 godina. Kulturno ...\tRead More »\nZa borske mališane večeras premijera predstave „Uspavana lepotica“\nU okviru obeležavanja Dečije nedelje, Dramski studio za decu Bor večeras će premijerno izvesti predstavu „Uspavana lepotica“. Predstava će biti odigrana u sali borske muzičke škole, a početak je zakazan za 19 sati. Karte po ceni od 100 dinara mogu se kupiti u prostorijama Centra za kulturu, a deo sredstava od prodatih ulaznica ići će u humanitarne svrhe. ...\tRead More »\n5. октобар 2016.\t2 Comments\nSokobanja imala odličnu turističku sezonu – Čelni ljudi banje prave nove planove, razmišljaju o unapređenju turističke ponude, pre svega uređenju izletišta i poboljšanju kvaliteta usluga Na zadovoljstvo sokobanjskih hotelijera i privatnih stanodavaca ovogodišnja turistička sezona u Sokobanji uspešno je završena. Sokobanja je u prvih šest meseci imala više od 18.000 posetilaca, čime se svrstala među dve najposećenije banje u Srbiji. ...\tRead More »\nPromocija knjige „Zaječarska rapsodija“ u Boru\n3. октобар 2016.\tLeave a comment\nPromocija knjige „Zaječarska rapsodija“ autora Zorana Aleksića Alekse, biće priređena u utorak, 4. oktobra, u Narodnoj biblioteci u Boru. Knjiga „Zaječarska rapsodija“ predstavlja istoriju Zaječara kroz urbanu muziku od 1940. do 2010. godine. Napisana je u vidu kratkih priča, koje su, svaka za sebe, jedna „rapsodija“, a koje je Zoran Aleksić sastavio u celinu. „To su istinite priče o ljudima ...\tRead More »\nBOR SLAVI DAN OPŠTINE UZ KONCERT JELENE TOMAŠEVIĆ\nU BORU POČELO OBELEŽAVANJE DANA OPŠTINE I DANA OSLOBODJENJA BORA U DRUGOM SVETSKOM RATU Povodom 3. oktobra, Dana Opštine Bor i Dana oslobođenja Bora u Drugom svetskom ratu, čelnici lokalne samouprave priredili su svečani prijem za delegaciju Opštine Kriva Palanka iz Makedonije. Potom su na spomen obeležje streljanim i vešanim partizanima položili cveće i vence. U 12 sati usledila je ...\tRead More »\nSokobanjci na svom terenu igrali protiv Trsteničana\nFudbaleri Ozrena pretrpeli su četvrti poraz, drugi poraz na svom terenu i sa jednim remijem njihov bilans zabrinjava pristalice kluba. Proteklog vikenda, Sokobanjci su na svom terenu igrali protiv ekipe PTT iz Trstenika. Trener Đorđe Bajić ne može biti zadovoljan igrom svojih pulena, bez obzira što su gosti već dugo plasirani u samom vrhu tabele. Izmenjao je ceo napad, ali ...\tRead More »\nBorske rukometašice savladale Nišlijke\nRukometašice RTB Bor savladale su na svom terenu ekipu Naisa iz Niša rezultatom 21:20. U sudaru dve taktike, iskusnih superligaških trenera Zorana Barbulovića Kize i Svetislava Jovanovića Belog, uspešniji je bio Boranin koji je nadmudrio kolegu sa najdužim superligaškim stažom. Obe ekipe su ušle u utakmicu sa ubeđenjem da će osvojiti dva boda. Nišlijke su bile favoriti, ali samo na ...\tRead More »\nSokobanja: Novo javno preduzeće „Zelenilo-Sokobanja“, uskoro novi izgled zelene pijace…\nDrugi rebalans budžeta, izmena odluke o osnivanju Javnog preduzeća „Zelenilo-Sokobanja“, odluka o nabavci jednog kamiona i radne mašine, izmene i dopune Progama rada u oblasti puteva i komunalne infrastrukture u opštini Sokobanja za 2016. godinu, teme su kojima su se juče bavili odbornici u sokobanjskom parlamentu. Drugim rebalansom, budžet opštine Sokobanja, zbog preambicioznosti, kako se juče čulo, smanjen je za ...\tRead More »


Pet zastupnika nije postavilo nijedno pitanje na sjednicama Parlamenta BiH, a plaćeni 5.400 KM\n16. jun 2018 921\nNajviše pitanja u ovom mandatu postavio je Damir Arnaut (191), a slijede ga Saša Magazinović (113), Denis Bećirović (107), Senad Šepić (107) i Maja Gasal-Vražalica (90). Ovih pet zastupnika ukupno je postavilo 608 zastupničkih pitanja, dok je preostalih 37 zastupnika ukupno postavilo 515 pitanja, prenosi Klix.\nPodsjećanja radi, plate bh. parlamentaraca uglavnom su veće od 5.400 KM, što znači da zastupnici i delegati u Parlamentarnoj skupštini BiH primaju plate u iznosu od osam prosječnih plata bh. radnika, što ih stavlja na listu najplaćenijih parlamentaraca u Evropi.\nPoređenja radi, plate parlamentaraca u zemljama članicama Evropske unije iznose u prosjeku dvije ili tri prosječne plaće radnika u državi.


Napokon završena brza saobraćajnica Batočina – Kragujevac › Made-in-Germany.rs\nNapokon završena brza saobraćajnica Batočina – Kragujevac\nI poslednja deonica brze saobraćajnice Kragujevac-Batočina, u dužini od 4,5 kilometara kroz Batočinu, napokon je završena i puštena u saobraćaj, čime je kompletirano svih 25 kilometara ove trase, a Kragujevac povezan sa auto-putem, piše RTK.\nPrema rečima direktora Puteva Srbije Zorana Drobnjaka, ova deonica je završena za godinu i po dana i koštala je 1,1 milijardu dinara sa PDV-om. On je istakao da će savremena brza saobraćajnica omogućiti bezbedan saobraćaj od Kragujevca ka auto-putu čija je frekfencija 12.000 vozila dnevno.\n– Sada se rade planovi za novu petlju i naplatnu stanicu u Batočini, a radovi će početi na proleće. Pripremaju se projekti i za izgradnju brze saobraćajnice koja će povezati Kragujevac sa Moravskim koridorom preko Mrčajevaca, a i taj projekat bi trebalo da bude gotov do marta, pa da se onda izabere izvođač i krene u izgradnju – rekao je Drobnjak.\nIzgradnja brze saobraćajnice od Kragujevca do petlje kod Batočine, duge 25 km, koja je započeta još 2009. godine, a njen završetak neprestano odlagan, ukupno je koštala oko 5,5 milijardi dinara i napokon je omogućila da se od Kragujevca do auto-puta stiže za 15 minuta. Najveći problem u ovom poslu, objasnio je Drobnjak, bila je eksproprijacija, a poteškoća je bilo i sa postavljanjem vodovoda, kanalizacije, optičkog i telefonskog kabla.\n– Sada imamo dobru i bezbednu vezu naših naselja koje povezuje ovaj put, a koji predstavlja i impuls za dovođenje stranih investitora i oživljavanje privrede Batočine. Batočina je donela plan detaljne regulacije za industrijsku zonu Žirovničko polje, lokaciju koja je na 7-8 minuta i od Kragujevca i od auto-puta, što je jedna od najboljih lokacija u Srbiji za investiture – poručio je predsednik opštine Batočina Zdravko Mladenović.\nRadovi na deonici kroz Batočinu obuhvatili su izgradnju dve nove saobraćajne trake, kao i kompletnu rekonsturkciju i rehabilitaciju postojećih traka dosadašnjeg magistralnog puta. Tokom izgradnje rešena su i komunalna pitanja, važna za kvalitet života građana, poput vodovoda i kanalizacije. Izgradnjom novog kružnog toka, rasvete, pešačkih staza i zaštitnih barijera kroz Batočinu, omogućena je veća propulzija saobraćaja, a obezbeđena su i potencijalno opasna mesta.\nU Srbiji poskupela putarina za 12 posto\nGde da se uključite na novu deonicu auto-puta Miloš Veliki?\nKonačno završena izgradnja Ipsilon kraka na Koridoru 10 kod Subotice\nZavršena petlja „Batajnica“\nOd MiG na 01/11/2020 / AKTUELNO / Ostavite komentar\nOnlajn obuka IPARD fonda za finansiranje MSPP\nOtvoren aerodrom na koji je Berlin čekao 30 godina


Kantonalni sud u Bihaću stavio van snage predstečajni postupak u Agrokomercu — Radio Velkaton : Radio Velkaton\nRadio Velkaton > Izdvojeno > Kantonalni sud u Bihaću stavio van snage predstečajni postupak u Agrokomercu\nKantonalni sud u Bihaću stavio van snage predstečajni postupak u Agrokomercu\n12. Januar. 2018.Izvor vijesti: nap.ba\nKantonalni sud u Bihaću stavio je van snage rješenje Općinskog suda u Bihaću, kojim je bio otvoren predstečajni postupak u Agrokomercu, potvrđeno je za agenciju Patria iz te kompanije.\nPredstečajni postupak u AC-u je bio pokrenut na osnovu potraživanja tri pravna lica iz Velike Kladuše i tri privatna lica. Ukupna potraživanja sa kamatama iznose svega 60-ak hiljada KM. Agrokomerc je nudio da se potraživanja izmire vansudskom nagodbom, ali su tražioci to odbili, što je otvaralo sumnju da je predstečaj bio dogovoren proces kako bi privatna lica prisvojila vrijednu imovinu Agrokomerca.\nEksperti su od ranije tvrdili da je predstečajni postupak u ovom velikokladuškom gigantu pokrenut pritivzakonito. U vrijeme pokretanja predstečajnog postupka Agrokomerc je još uvijek bio obuhvaćen Zakonom o finansijskoj konsolidaciji privrednih društava FBiH, pa je svaka priča o predstečaju u Agrokomercu bila izravno kršenje tog zakona.\nZa stečajnog upravnika Agrokomerca je u septembru 2017. godine sudija Općinskog suda u Bihaću Aladin Bajrić imenovao Šefika Smlatića.\nSmlatić je od 2005. do 2009. godine bio direktor u više firmi porodice Lijanović, koje su Agrokomercu i državi za te četiri godine ostale dužne više miliona KM.\nNeke od firmi koje su poslovale sa Agrokomercom na štetu te kompanije, a na čijem čelu je bio Smlatić su: „Lijanovići“, „Farmko“, „Laktal“, „Mesna industrija Farmer“.\nU jednom od ugovora koji je potpisan 2007. godine između firme Mesna industija Farmko i Agrokomerca, a koji potpisuje upravo Smlatić i tadašnji direktor AC Mujo Milak, stoji kako će firma Farmko Agrokomercu dati pozajmicu od 50.000 KM, a Agrokomerc Farmku daje pod hipoteku imovinu vrijednu oko 27 miliona KM.\n„Ovolika razlika između pozajmice i hipoteke koja osigurava tu pozajmicu može ukazivati samo na to da su Lijanovići za male novce pokušali prisvojiti vrijednu imovinu Agrokomerca, a u tome im je pomagao Smlatić“, rekao je ranije jedan od sagovornika Patrije iz Agrokomerca, pokazujući sporni ugovor, dodajući da je apsurdno da Sud takvog čovjeka uopće imenuje za stečajnog upravnika Agrokomerca.


Wigemark: “Nadam se da će vlast biti uspostavljena što prije” – Haber.ba\nWigemark: “Nadam se da će vlast biti uspostavljena što prije”\nLars-Gunar Vigemark (Gunnar Wigemark), komentirajući današnji sastanak s članovima Kolegija Doma naroda Parlamentarne skupštine BiH Bakirom Izetbegovićem i Nikolom Špirićem, kazao je da je njegova svrha prije svega bila da se naglasi važnost evropskog procesa integracija, posebno u predstojećim mjesecima.\n– U cijelom tom procesu zakonodavna tijela, dakle, Parlament ima vrlo važnu ulogu koju treba odigrati. Rekao bih da, nažalost, raniji saziv nije baš pratio dinamiku usvajanja zakona, relativno je ograničen broj propisa koji su bili usvojeni, a za značajnije iskorake na evropskom putu bit će potrebno i usvajanje cijelog jednog niza propisa, pravila i standarda koji potječu iz pravne stečevine – rekao je on.\nVigemark je naglasio da je bilo govora i o usaglašavanju poslovnika kojima se regulira rad zajedničkog parlamentarnog tijela između PSBiH i njihovih kolega u Evropskom parlamentu.\n– Nažalost, zbog izostanka ovog poslovnika u protekle tri godine zajedničko parlamentarno tijelo nije imalo priliku ni da se susretne, a samim time ni da usaglasi bilo kakve zajedničke stavove, zaključke i druga pitanja. Ovo je sada već postala jedna prepreka u našim međusobnim odnosima, pa sam iskoristio priliku da kolege iz Doma naroda ohrabrim, jednako kao što sam ohrabrio njihove kolege u Predstavničkom domu da se sada ovo pitanje konačno riješi, jer će ono neminovno biti istaknuto u predstojećem mišljenju Evropske komisije o zahtjevu za članstvo u EU – naglasio je Vigemark.\nDruga tema, kazao je on, bila je nastavak provođenja socioekonomskih reformi.\n– Poznato vam je da je prethodna Reformska agenda za četverogodišnji period istekla. U momentu njenog donošenja ona je zadovoljavala određene okolnosti i potrebe, ali ono što je ostalo je svakako potreba da se s provedbom reformi i nastavi, bilo da je riječ o otvaranju većeg broja radnih mjesta, rješavanja prekobrojne javne uprave ili rada javne uprave, korupcije, kao što je neko od medija spomenuo. Sve su to stvari koje trebaju krenuti upravo odavde, od Parlamenta, da on bude taj koji će preuzeti vodstvo u ovom procesu i na isti onaj način kako je to uradio prije četiri godine.\nI, naravno, pozdravio sam i ono što su rekle kolege Izetbegović i Špirić o evropskim integracijama, kao o zajedničkom cilju svih parlamentarnih stranaka i još jednom podsjetio na važnost što bržeg formiranja vlasti.\nKomentirajući sam proces uspostave vlasti u BiH, Vigemark je izrazio nadu da će vlast biti formirana što prije.\n– To je nešto što je vrlo jasno istaknuto i prilikom posjete članova Predsjedništva Briselu krajem januara, jednako kao i prije desetak dana predsjedavajućeg Predsjedništva BiH gospodina Dodika. To je bila neka glavna napomena s naše strane, naravno uz jasno nepostojanje naše namjere da se ne uplićemo u rješavanje ovog pitanja, koje se treba rješavati kroz dijalog i konsultacije između domaćih aktera – potcrtao je on.\nNa pitanje novinara o izgradnji Bloka 7, u svjetlu kritika evropskog komesara za proširenje Johanesa Hana (Johannes Hahn), Vigemark je kazao kako će Hanu prenijeti stav koji je danas iznio predsjedavajući Doma naroda PSBiH Bakir Izetbegović. Kako kaže, Han će, najvjerovatnije, krajem ovog mjeseca posjetiti BiH te će u direktnom razgovoru željeti čuti dosta pojašnjenja. Prije toga, Izetbegović je kazao da je skrenuo pažnju Vigemarku da BiH neće imati zastarjelu tehnologiju s obzirom na to da će ona biti uvezena iz SAD, te da je Han vjerovatno imao pogrešnu informaciju o tome.\n– Prenijet ću stavove gospodina Izetbegovića komesaru Hanu. On će uskoro doći u BiH i vjerujem da će tražiti dosta pojašnjenja, a koja se tiču finansijske konstrukcije. Ipak, govorimo o jednoj od najvećih investicija u historiji ove zemlje, a komesar Han je istakao zabrinutost u smislu poštivanja svih procedura državne pomoći i druga pitanja – rekao je Vigemark, piše “Avaz“.\nTeme:Bakir Izetbegović, BiH, formiranje vlasti, izdvojeno, Lars Gunnar Wigemark, Nikola Špirić


Završna obuka za žene u oblasti preduzetništva | Ritam Grada - vesti Kragujevac\nZavršna obuka za žene u oblasti preduzetništva\n- Ritam Grada - May 9, 2019\nU Regionalnoj privrednoj komori u Kragujevcu, Udruženje “Žene na prekretnici” iz Beograda i Udruženje “Putokaz Kragujevac” organizuju u petak, 10. maja, od 11 do 13 časova, završnu radionicu u okviru projekta “Preduzetništvo kao način ekonomkog osnaživanja žena koje su ostale bez posla starosti 45+”.\nOd 11 časova najpre će Snežana Milisavljević, diplomirana ekonomistkinja i dugogodišnja predavačica Biznis start ap centra i Regionalne agencije održati radionicu “Veštine prezentacije”, odnosno kako na najbolji način predstaviti sebe, proizvod i uslugu koju želite da plasirate na tržište. Radionica će biti organizovana u velikoj Sali Regionalne privredne komore Šumadije I Pomoravlja, na petom spratu nekadašnjeg Gradskog doma.\nPotom će Miroslava Perišić i Svetlana Cerović iz Udruženja “Žene na prekretnici” iz Beograda sumirati rezultate dosadašnjih radionica i zajedno sa partnerskim udruženjem i učesnicama pripremati plan aktivnosti za naredni period.\nEventualni novi ciklus radionica, od jeseni 2019. godine, obuhvatiće one teme za koje su učesnice zainteresovane I na koje su ukazale kao neophodnost u cilju pripreme za traženje posla ili samozapošljavanje.\nTo je peta u nizu radionica organizovanih za nezaposlene žene u okviru projekta „Preduzetništvo kao način ekonomskog osnaživanja žena koje su ostale bez posla starosti 45+”. Radionicama mogu da prisustvuju i žene koje su zainteresovane da steknu nova znanja i veštine u cilju samozapošljavanja ili osposobljavanja za traženje posla.\nZa učešće na radionici zainteresovane žene mogu da se prijave mejlom info@zenenaprekretnici.org ili da dođu na obuku u navedenom terminu.\nPredstavljanje zbirke pesama „Sve biće u redu“, Aleksandra Đokovića\nIzložba „Monumenti“ Darije Dragojlović\nKonkurs za projekte u oblasti kulture otvoren do 3. februara\nTri nova filma i dva događaja u Sinepleksu\n“Dan otvorenih vrata” IT akademije “Himera”\nOtvoren konkurs “Kragujevac u mom objektivu”\n“Dan Holokausta” u Muzeju “21. oktobar” (PROGRAM)\n“Veče akcije” uz film “Gospoda” u CINEPLEXX-u


APR krajem godine gasi još oko 15.000 firmi › Made-in-Germany.rs\nAPR krajem godine gasi još oko 15.000 firmi\nKrajem avgusta Agencija za privredne registre je prinudno likvidirala 23.000 privrednih društava, a do kraja godine počeće brisanje još oko 15.000 preduzeća koja za to ispunjavaju uslove, poručio je direktor APR – a Milan Lučić.\nOn je objasnio da su krajem avgusta ugašene “mrtve firme” i da će taj proces biti nastavljen oko Nove godine kroz prinudnu likvidaciju 15.000 privrednih društava koja nisu predala završne račune za 2016. i 2017. godinu.\n– Nacrt zakona o računovodstvu i reviziji je bio na javnoj raspravi do 2. septembra i trebalo bi da bude usvojen do kraja godine, a APR će na osnovu njega ući u izmenu informacionog sistema kako bi bio još jeftiniji i jednostavniji za korisnike – rekao Lučić i podsetio da je informacioni sistem APR već pet godina potpuno elektronski.\nDirektor APR – a je istakao da je evidencija “stvarnog vlasništva” (stvarnih vlasnika kapitala) počela sa radom u decembru prošle godine i da se do sada upisalo 80 posto obveznika. On je naglasio da je evidencija besplatna i upozorio da su za vlasnike privrednih društava zakonom predviđene prekršajna i krivična odgovornost ukoliko se ne upišu kao stvarni vlasnici, jer će biti izmenjen zakon koji će ovlastiti APR da podnosi prekršajne prijave za one koji to ne urade.\n– Reč je o desetinama hiljada predmeta i mi ćemo to vrlo brzo uraditi. Od 20 procenata onih koji se nisu evidentirali, bar 95 posto njih to nije uradilo zbog neznanja, neažurnosti i slično, a prekršajna kazna iznosi od 50.000 do dva miliona dinara po čoveku – poručio je Lučić.\nOn je dodao da je APR pri kraju novog projekta E-lizing, koji će startovati od 1. januara, kao i da aktivno radi i na uspostavljanju centralne evidencije zdravstvenih ustanova, jer je Zakon o zdravstvenoj zaštiti obavezao APR da u roku od 18 meseci od njegovog donošenja uspostavi takvu evindeciju.\nAgencija za privatizaciju prodaje 11 firmi\nNa Malti posluje 2.000 nemačkih fantomskih firmi\nOd MiG na 08/09/2019 / AKTUELNO / Ostavite komentar\nBundesbanka se protivi zabrani naplate negativnih kamata\nŠta donosi ovogodišnji Berlinski sajam tehnike IFA?


► Pompeo obećao istragu o incidentima oko stranih novinara\nAmerički šef diplomatije Majk Pompeo obećao je danas da će Stejt department sprovesti "istragu" o incidentima vezanim za strane novinare za vreme demonstracija protiv rasizma i policijskog nasilja u SAD.\n"Znam da su neke zemlje izrazile zabrinutost za svoje novinare prema kojima se ophodilo na neprikladan način", rekao je Pompeo na konferenciji za novinare u Vašingtonu.\nOn je rekao da će se Stejt department truditi da sprovedu istragu o tim "navodima" u okviru svoje nadležnosti.\n"Te zemlje treba da znaju da ćemo odgovoriti na to na potpuno prikladan način", rekao je on.\nVisoka komesarka UN za ljudska prava Mišel Bašle osudila je prošle nedelja "agresiju bez presedana" prema novinarima u SAD za vreme velikih protesta izazvanih smrću Džordža Flojda za vreme privođenja.\nOna je navela da je najmanje 200 novinara uznemiravano ili uhapšeno dok su izveštavali sa tih demonstracija.\nRusija koju SAD često optužuju da krši ljudska prava i slobodu izražavanja je takođe navela da je "skandalizovana" "nasiljem" američke policije prema novinarima, posebno prema saradnici ruske agencije Sputnjik.


To pokazuju podaci koje su banjaluèke Nezavisne novine dobile od Uprave za indirektno oporezivanje BiH.\nPodseæanja radi, trenutno u BiH ima oko 200 kilometara auto-puteva, za koje smo se zadužili za skoro dve milijarde maraka kredita, koje æemo morati vraæati decenijama po visokim kamatnim stopama, piše list.\nUkupno, za ove namene je prikupljeno više od 7,5 milijardi maraka, pa ako se uzme podatak da kilometar auto-puta u BiH proseèno košta oko 16,4 miliona maraka, može se videti da je bez kredita moglo biti izgraðeno oko 460 kilometara auto-puteva.\nOvde, pritom, treba imati na umu da je deo novca od putarina namenjen ne samo za izgradnju auto-puteva, veæ i ostalih saobraæajnica.\nPodaci UIO pokazuju da je za naknadu za puteve u pomenutom periodu uplaæeno ukupno 2.342.514.958 maraka, što znaèi da je barem deo ovog novca trebalo da bude usmeren i za ostale puteve. Ovde, meðutim, treba imati u vidu i da se za izgradnju i održavanje putne mreže znatna sredstva izdvajaju i iz naknada pri registraciji vozila, odnosno negde skoro sto miliona maraka na godišnjem nivou.\nMeðutim, od putarina namenjenih iskljuèivo za izgradnju auto-puteva u istom periodu prikupljene su 1.212.084.722 marke, tako da, kada bismo ovom iznosu pridružili deo koji je prikupljen za akcize i izuzeli kompletan deo prihoda za puteve, opet proizlazi da je moglo biti izgraðeno oko 330 kilometara autoputeva, odnosno barem 50 odsto više od trenutno izgraðenih.


Nacionalni konvent o ustavnim promenama, verbalni sukob Dačića i Joksimović - European Western Balkans\nAutor EWB 23. 12. 2021. 23. 12. 2021.\nSastanak Nacionalnog konventa sa predstavnicima vlasti; Foto: Vlada Republike Srbije\nBEOGRAD – Nacionalni konvent o EU održao je juče sastanak sa predstavnicima vlasti o predstojećem referendumu za promenu Ustava. Radna grupa Konventa za Poglavlje 23 odlučila je da ne učestvuje, ocenjujući da bi to bilo u suprotnosti sa pravilima o referendumskoj kampanji.\nPredsednik Narodne skupštine pozvao je EU i civilno društvo da se izjasne čime su nezadovoljni, a potom je došlo do verbalnog sukoba između njega i ministarke za evropske integracije Jadranke Joksimović.\nDan pred sastanak su članovi Radne grupe za Poglavlje 23 Nacionalnog konventa poslali dopis predsednici Vlade Ani Brnabić u kojem su obrazložili odluku da ne učestvuju u sastanku.\nČlanovi Radne grupe pozvali su se na novi Zakon o referendumu i narodnoj inicijativi, u kojem se navodi da organizator referendumske kampanje ne može biti državni organ niti da javni funkcioneri u tom svojstvu ne mogu voditi referendumsku kampanju.\n“Naša radna grupa stoji na stanovištu da građani treba da iskoriste svoje pravo odlučivanja na referendumu o promeni Ustava i pozvaće ih da to učine. Nastavićemo da informišemo građane o samoj sadržini Akta o promeni Ustava Republike Srbije, kako bi mogli da donesu informisanu odluku”, navodi se u pismu.\nU dopisu Radne grupe takođe se navodi da će njeni članovi pozvati Republičku izbornu komisiju da obezbedi najširu obaveštenost glasača o pitanjima o kojima se odlučuje na referendumu, što, kako su ocenili, nije učinjeno u objavljenoj “Informaciji o Aktu o promeni Ustava Republike Srbije.\nOva odluka je izazvala negativnu reakciju predsednice Vlade Ane Brnabić koja je rekla da je nedolazak na dijalog “sramota za civilno društvo” i “šamar kakav demokratija nikada nije dobila u našoj zemlji”.\n“Ovo je suštinska i najvažnija tema za vladavinu prava, za evropske integracije, nema nijedne važnije teme od ove i nemam razumevanja za to što se nisu pojavili da o tome razgovaramo”, naglasila je premijerka i dodala da to nije političko pitanje.\nKoordinatorka Nacionalnog konventa za EU Nataša Dragojlović istakla je da Konvent poziva građane da izađu na referendum u što većem broju, a medije, naročito javni servis, da obaveste građane o čemu je tačno reč, jer, kako je navela, samo nešto više od osam odsto zna o čemu se radi.\nPromena Ustava jeste bitna, referendum jeste bitan, ali to je samo jedan deo Akcionog plana za Poglavlje 23, dodala je Dragojlović.\nDačić pozvao EU da se direktno izjasni\nPredsednik Skupštine Ivica Dačić takođe je negativno reagovao na izostanak članova Radne grupe za Poglavlje 23, navodeći da to nije korektno, prenosi N1.\nDačić je takođe komentarisao kritičan stav koji neki predstavnici civilnog društva imaju prema promeni Ustava.\n„Meni sada kad vas čujem dođe mi da povučem predlog za promenu Ustava“, rekao je on.\nNa konstataciju koordinatorke Nacionalnog konventa Nataše Dragojlović da se ne može povući, Dačić je rekao da „ne znam što smo prihvatili taj predlog, kad vi niste zadovoljni“, prenosi N1.\n„Ne treba meni da se izjašnjavaju, nego treba da se sastanu sa civilnim društvom i sa strankama koje drugačije govore pa da sa njima rasprave pitanje jel su to evropske vrednosti ili nisu, to je suština“, naveo je Dačić.\nPredsednik Skupštine je rekao da ih je zvao ranije, ali da nisu došli zbog kovida. „Vaš život je vredniji nego moj, jel da“, upitao je.\nDragojlović mu je, podsećajući da su došli ove godine, odgovorila: „Ne nego ste vi veći evropejac od nas“.\n„Pa raspravljaj ti sa njima, nemoj sa mnom da raspravljaš. Nisam ja ovde došao tebi da podnosim račune“, rekao je Dačić i poručio ministarki „da ne deli lekcije drugima“.\nAna BrnabićIvica DačićJadranka JoksimovićRadna grupa za Poglavlje 23ustavne promene


Osnovna škola „Veljko Đuričin“ u Jarkovcu dobila kabinet za ruski jezik, uz podršku NIS-a\nOsnovna škola „Veljko Đuričin“ u Jarkovcu dobila kabinet za ruski jezik, uz podršku NIS-a, Foto: Promo\nJarkovac, 28. februar, 2020. godine\nObjavljeno: 28.02.2020. 15:28h\nU Osnovnoj školi „Veljko Đuričin“ u Jarkovcu, u opštini Sečanj, svečano je otvoren kabinet za ruski jezik, čije je opremanje i adaptaciju podržala kompanija NIS u okviru programa „Energija znanja“. Kabinet je u potpunosti adaptiran i renoviran i namenjen je đacima od petog do osmog razreda. Učionica je opremljena novim školskim nameštajem, kao i pametnom tablom sa projektorom i laptopom.\nSvečanom otvaranju prisustvovali su predstavnici lokalne samouprave, Ministarstva prosvete, nauke i tehnološkog razvoja Republike Srbije, Školske uprave Zrenjanin, Ambasade Ruske Federacije u Republici Srbiji, kompanije NIS, rukovodstvo škole, nastavnici i učenici. Direktor škole, Ljubomir Papić, zahvalio se kompaniji NIS na donaciji, uz koju će učenici moći da usavršavaju svoje znanje ruskog jezika, dok je Predrag Rađenović, predsednik opštine Sečanj, naglasio značaj ovog projekta za obrazovanje, uspešnu saradnju škole i opštine i značaj učešća kompanije NIS. Da su odnosi Srbije i Ruske Federacije na veoma visokom nivou podvukao je Denis Kruglov, ataše u Ambasadi Ruske Federacije, i dodao da program „Energija znanja“ omogućava učenje ruskog jezika, kao i studiranje, rad ili posetu Ruskoj Federaciji u budućnosti.\nSnežana Oluški Vlačić, načelnica Školske uprave Zrenjanin, potvrdila je da ovakve donacije NIS-a doprinose povećanju interesovanja đaka za ovaj strani jezik i da NIS već godinama osluškuje potrebe lokalnih samouprava. Učenici ove škole redovno učestvuju na olimpijadama iz ruskog jezika koje organizuje kompanija NIS i zahvaljujući njihovom učešću i zapaženim rezultatima koje ostvaruju, NIS je kroz svoj program „Energija znanja“ podržao opremanje kabineta za ruski jezik u ovoj školi.\nSnežana Lakićević, savetnik zamenika generalnog direktora NIS-a, istakla je da je NIS do sada kroz program „Energija znanja“ otvorio više od 50 učionica i laboratorija za ruski jezik i prirodne nauke.\nNIS petrolŠkolaJarkovacNISEnergija znanjaPromo\nNAJNOVIJI KORONA PRESEK U SRBIJI, BROJKE DALEKO OD DOBRIH: 614 novozaraženih, 3 umrla, Beograd prvi, a ova dva grada ga slede\nŠTA ĆE REĆI MOJI GROBARI? Čuveni Partizanaovac kao veliki navijač Crvene zvezde!\nIZJAVIO LJUBAV JAVNO\nTOMA PANIĆ SVE PRIZNAO! Nadežda pogasila sve profile od muke, EVO koju je KONAČNU odluku donela\nOVO JE NAJMOĆNIJI OPROŠTAJ KOJI JE SVET VIDEO: Poslednji pozdrav LEGENDI tera suze na oči! (VIDEO)\nNAJSTRAVIČNIJE UPOZORENJE NAUČNIKA: Ako se ovo zaista desi...


Izvor: VOA, 27.Maj.2020, 10:12\nPredsednik Srbije Aleksandar Vučić izjavio je da je odluka crnogorskih vlasti da zabrane ulazak srpskim državljanima politička i da mu je to bilo jasno od prvog trenutka. Vučić je, u izjavi novinarima u Smederevskoj Palanci, istakao da veruje da će se ta odluka menjati, ne što crnogorske vlasti vole Srbiju, nego iz interesa, a da Srbija "neće da ulazi u to blato" i neće zabraniti ulazak građanima te države. Komentarišući odluku Direktorata civilnog vazduhoplovstva da zabrani sletanje aviona Montenegro erlajnsa, Vučić je konstatovao da je to logično, jer ako je u Crnu Goru zabranjen ulazak državljanima Srbije, onda bi prilikom ukrcavanja morala da se "broje crvena krvna zrnca". "Kako bismo mi razdvajali ljude - vi možete, vi ne možete ući u avion, u skladu sa odlukom Vlade Crne Gore", objasnio je Vučić, prenosi FoNet. Ljajić: Svima šteti nastavak sa reciprocitetima između Srbije i CG Ministar trgovine, turizma i telekomunkacija Rasim Ljajić izjavio je da će svi u regionu trpeti štete ukoliko se, posle odluke Crne Gore da ne dozvoli građanima Srbije ni posle 1. juna da uđu u tu zemlju, uđe u spiralu mera i kontramera. Ljajić je, komentarišući odluku Vlade Crne Gore da od 1. juna otvori granice za državaljane 11 zemalja, među kojima nema Srbije, rekao da se nada da će od 1. juna građani Srbije moći normalno da putuju u Crnu Goru, da ne vidi ekonomsku logiku u potezu Crne Gore i da je potrebno da svi spuste loptu. Govoreći za RTS, on je rekao da je u utorak amabasador Crne Gore u Srbiji Tarzan Milošević rekao da odluka njegove zemlje da od 1. juna otvori granice za građane devet zemalja, među kojima nema Srbije - nije konačna. "Crna Gora ima interes da ima najbolje moguće odnose sa Srbijom, ako ništa drugo zbog velikog broja naših turista koji letuju tamo, a Srbija izvozi i više od 750 miliona evra robe u Crnu Goru, posebno u letnjim mesecima", kazao je ministar Ljajić, pozivajući da se uđe u proces dogovaranja i rešavanja svih otvorenih pitanja, jer "konfrontacija, mere i kontramere neće nikom dobro doneti". Naglasio je da je potrebno da u regionu postoje najbolji mogući odnosi, kao i da je Srbija za to mnogo učinila, dodavši da "jedino udruženi imamo šanse da imamo neki rezultat na globalnom tržistu". Pozvao je da se svi vrate na teren ekonomije i interesa i da je interes Srbije da ima najbolje odnose sa Crnom Gorom, kao što veruje i da Crne Gora ima interes da ima najbolje odnose sa Srbijom. Dačić: Srbiju ne zanima hegemonija Ministar spoljnih poslova Srbije Ivica Dačić izjavio je da Srbiju ne zanima hegemonija nad Crnom Gorom i da to nije deo razmišljanja Srbije, a da ponašanje Crne Gore vodi u sukobe. Komentarišući za TV Prva odluku da Crna Gora otvori granice za pojedine zemlje, među kojima nije Srbija, Dačić je rekao da će ove godine tamo biti manje turista iz Srbije. Na pitanje da li je njegova preporuka da se ide u Crnu Goru, u smislu da li je bezbedno, Dačić je rekao da za sada nema takvih ocena. Upitan o odluci da Montenegro erlajns ne može da sleti na beogradski aerodrom, Dačić je rekao da to nije pitanje spoljne politike. "To nema veze sa političkom odlukom. Ako naša avio kompanija ne može da leti tamo, naravno da se uvode recipročne mere", rekao je Dačić i dodao da bi recipročne mere bile kada bi Srbija zabranila ulazak građanima Crne Gore.\nDANuBeogradu.rs: Vest po vest „za nesvest“: nadvlačenje Srbije i Crne Gore\nMinistar trgovine, turizma i telekomunikacija Rasim Ljajić rekao je da se nada da odluka Crne Gore da ne dozvoli ulaz građanima Srbije od 1. juna nije konačna Ministar trgovine, turizma i telekomunikacija Rasim Ljajić rekao je da se nada da odluka Crne Gore da ne dozvoli ulaz...